... zemljišta i kontaminirane vode. Evropska unija je iskazala najveću zabrinutost za uticaj isparenja ovih jedinjenja u vazduh, te se zagađenost vazduha navodi kao vodeći problem u industriji proizvodnje ...\n... da se brinu. Sloboda za životinje od nedavno je i 44. članica svetske koalicije koja okuplja organizacije koje se bore za zabranu uzgoja krznašica na svetskom nivou - Fur ...\n3. Pismo Ambasadi NR Kine - Na ruke predsedniku Si Đinpingu\n... rođake koji takođe brinu o životinjama. Radite zajedno da pomognete toj jednoj mački. Zašto smatrate da treba da zovete nekoga drugog da to učini umesto vas? * Obezbedite redovnu hranu svakoga danu za ...\n... bijanje nekoga ko želi da ostane živ, bez obzira kako se radi, je uvek prljav posao. Šta odgovorite ljudima koji kažu da biljke takođe pate? Ljudi koji o tome govore često nisu zabrinuti zbog toga ...\n7. Tri lava iz Srbije prebačena u afričko prihvatilište\n... - sve ovo se i dalje nastavlja, a životinje pate. A u beogradskom zoo vrtu, umesto da veterinari brinu o zdravlju životinja, direktor poziva lekare i hirurge da ih leče. Pošto nadležni ne reaguju n ...\n8. Dr Dragan Ivanov - lekar koji veruje u vegetarijanstvo\n... , uprkos tadašnjem stavu zvanične medicine i opšteprihvaćenom i jedino poznatom mesnom načinu ishrane, moja majka za vreme trudnoće prešla na vegetarijanstvo. To je, naravno, izazvalo zabrinutost rodbi ...\n9. Vrane napadaju prolaznike u Beogradu\n... pokušaju da me oteraju. Shvatila sam da je najbolje da mladunca ostavim tamo gde jeste, jer roditelji brinu o njemu. Vrane su me zapamtile, i nakon toga su glasno graktale još neko vreme kada sam prolazila ...\n11. Za "razvoj lovstva" u Srbiji izdvojeno 60 miliona dinara\n... na terenu, ostavljaju im hranu i brinu o njima. (Tanjug) Vest citirana sa sajta-foruma Veterina.info ...\n... o kojima ne brinu i ne hrane ih, i to zato što nemaju svesti i savesti o tome šta mogu a šta ne – lično zapažanje osobe koja postavlja ovaj tekst i komentar. Svako bi trebalo da se radi po svojim mogućnostima, ...\n... i stvaraju prihvatilišta o kojima ne mogu da brinu kako Zakon zahteva. Posebno je simptomatično to da u lokalnim sredinama u kojima se nalaze privatna prihvatilišta, lokalne samouprave nisu obezbedile ...\n... Bačka Topola Atila Babi. Posle požara opština preuzela brigu o životinjama u azilu Predsednik opštine Bačka Topola Atila Babi izjavio je večeras da su zbrinute sve životinje u azilu na salašu 116, posle ...\n17. Sibirski tigar izmasakrirao vozača autobusa\n19. Jato kitova nasukano na Novom Zelandu\n20. Inteligencija i svest životinja\n21. Kako žive životinje u Srbiji\n... gde su psi postali divlje životinje kojima sami vlasnici ne mogu da priđu. To je posledica dve stvari: jedni nemaju ni vremena, ni želje da brinu o njima, a drugi se drže kod nas prisutne misli da je batina ...\n23. Korida zabranjena u Kataloniji!\n24. “Anđeo” kivan na gradske oce\n... Želeli su da je belim „pik-apom“, pozajmljenim od Beogradskog zoološkog vrta, vrate monahu Amvrosiju, igumanu manastira Kovilje. On se o životinji brinuo od njenog rođenja, pa sve do trenutka ...\n26. U Beogradu uskoro Policija za životinje\n... , ne bi trebalo da ima više od pet do osam ljudi, koji bi brinuli o životnjama na ulici, ali i onim udomljenim koje, kao je istakao, njihove gazde ne čuvaju na adekvatan način. "Za početak se plan ...\n27. Pse vešaju, tuku, gaze i truju\n28. Švajcarci na referendumu odbili advokata za životinje\n29. Starčevo: Uginule krave među živima\n... i Zvonko Cvetkovića. U obrazloženju odluke kaže se da su huškali zaposlene na štrajk, ugrozili imovinu i nisu brinuli o životinjama. Slađan Jovanović kaže da se radi o pokušaju zastrašivanja, kako bi se ...\n30. Počinje novo ledeno doba?


U Srbiji oko 300.000 ljudi ostalo bez posla : Nadlanu.com\nU Srbiji oko 300.000 ljudi ostalo bez posla\nObjavljeno 30. maja 2011. / 14:24:02\nBogosavljević je na okruglom stolu "Kako se živi u Srbiji u odnosu na zemlje okruženja" rekao da je to podatak anketnog istraživanja "Stratedžika" i dodao da se on slaže sa zvanicnim statističkim podatkom da je oko 220.000 ljudi ostalo bez posla, jer je verovatno, u međuvremenu određeni broj ljudi našao neki drugi posao.\nPREDLOG U RAZMATRANJU: Do penzije uskoro i bez dovoljno…\nOn je naveo da nije strašno što Srbija ima deset odsto veoma siromašnih ljudi, već koliko je ljudi blizu linije siromaštva. On je naveo da se poređenjem ekonomskih pokazatelja zemalja u regionu, može se konstatovati da jos nema napretka i dodao da su u celom regionu ekonomske teme postale dominantne.\n"Prosečna plata u Srbiji u martu 2011. godine je bila 357 evra, što je dva puta manje nego u Hrvatskoj i skoro tri puta manje nego u Sloveniji", rekao je saradnik Centra za Novu politiku Goran Nikolić. Nikolić je naveo da je Slovenija sa prosečnom platom od 987 u martu 2011. godine na prvom mestu, dok je Hrvatska sa 755 evra prosečne plate na drugom mestu među zemljama regiona.


Saradnja sa Mejo klinikom na dobrobit pacijenata i zdravstvenih radnika (VIDEO)\n01/11/2017 | 16:30 ⇒ 20:26 | Izvor: RTRS\nMinistar zdravlja i socijalne zaštite Republike Srpske Dragan Bogdanić vjeruje da će saradnja u oblasti telemedicine i teleedukacije između Univerzitetskog kliničkog centra Srpske i američke Mejo klinike biti nastavljena na dobrobit pacijenata i zdravstvenih radnika.\nKlinički centarFoto: RTRS\nBogdanić je izrazio nadu i da će takav vid saradnje primjenjivati i između ustanova u Srpskoj, BiH i okruženju te da će se stečeno znanje predstaviti i širem regionu.\nBogdanić, koji je povodom uspješnog sprovođenja projekta telemedicine i teleedukacije Klinike za intenzivnu medicinu za nehiruške grane UKC-a i Mejo klinike prisustvovao video konferenciji za novinare, dodao je da zdravstveni sistem ima svrhu ako uspješno liječi.\nU Klinici za intenzivnu medicinu za nehirurške grane UKC-a je od 24. februara prošle godine organizovano skoro 70 elektronskih vizita uz preporuke eksperata svjetski poznate Mejo klinike, profesora Ognjena Gajića i Emira Festića, što je uticalo na sve segmente liječenja i rada na ovoj klinici.\nGajić i Festić, koji su se obratili novinarima putem video linka, ocijenili su veoma uspješnom dosadašnju saradnju sa kolegama u UKC-u Republike Srpske, te preporučili da se ovakvi projekti koriste za prenošenje znanja i edukaciju.\nPrema riječima Gajića, saradnja sa kolegama u UKC-u Republike Srpske počela prije desetak godina, a rezultati su najviše koristili pacijentima.\nGajić je istakao da je intenzivna medicina za nehirurške grane mlada grana medicine koja je neophodna i da je potrebno da ima veći prioritet u regionu i drugim zemljama u razvoju.\nFestić je rekao da su video vizite najefikasniji način za razmjenu znanja i najbolji primjer svima u regionu kako pomoći sličnim jedinicama i samim tim i pacijentima.\nNačelnik Klinike za intenzivnu medicinu za nehiruške grane UKC-a Peđa Kovačević istakao je da su u ovoj zdravstvenoj ustanovi prije dvije godine pristupili projektu "Ček lista za rano prepoznavanje kritično oboljelih pacijetata u zemljama manjeg razvoja", te da su nakon godinu dana počele video vizite.\nKovačević je dodao da je značaj projekta telemedicine i teleedukacije višestruk na zdravstveni sistem Srpske.\nZamjenik direktora UKC-a Srpske Nenad Stevandić istakao je da ova zdravstvena ustanova jedina u regionu primjenjuje ovu vrstu koncepta, naglasivši da pacijenti u banjalučkoj klinici imaju jednak tretman kao pacijenti najprestižnijih svjetskih klinika.\n"Medicina je skupa, mnoge stvari opterećuju budžete. Mi ovo ne plaćamo, a to su stotinama hiljada dolara vrijede stvari. Benefit koji dobijaju naši pacijenti i ljekari je ogroman", naglasio je Stevandić.\nUKC bi realizacijom ovog projekta trebalo da uštedi oko 100 hiljada dolara na liječenje i dijagnostikovanje bolesti pacijenata. U isto vrijeme, kvalitet usluga bi trebalo da bude bolji.


OLAKŠICE ZA PACIJENTE KOJI ČEKAJU TRANSPLANTACIJU: Srbija primljena u Eurotransplant - GlobalCir\nBord Eurotransplanta odlučio je večeras da primi Srbiju u tu organizaciju, što znači da pacijenti koji čekaju transplantaciju mogu brže dobiti organ, potvrđeno je Tanjugu u Ministarstvu zdravlja. Ugovor o članstvu biće potpisan na godinu dana, a u međuvremenu Srbija će morati da ispuni određene zahtjeve. Članstvo u Eurotransplantu povećava mogućnost da pacijent prije dobije organ, a organi se raspoređuju u zemlje članice po prioritetu i hitnosti.\nTim Ministarstva zdravlja Srbije predvođen ministrom Zlatiborom Lonačarem predstavio je danas Bordu Eurotransplanta šta je do sada u Srbiji urađeno na polju transplantacije i koji su ciljevi za ovu godinu. U prezentaciji je navedeno da je transplantacija u Srbiji odnovljena 2010. godine i da je do danas urađeno 720 transplantacija bubrega, 35 transplantacija jetre, 30 srca. Novim zakonskim rješenjem o transplantaciji organa i tkiva, koja treba ove godine da bude usvojen, predviđena je pretpostavljena saglasnost o donorstvu, ali će i dalje porodica da daje posljedenju riječ, da daje saglasnost. Srbija trenutno ima manje od tri donora na milion stanovnika, a za punopravno članstvo u Eurotransplantu potrebno je deset donora na milion stanovnika.\nHrvatska u ovom trenutku ima 40 donora na miliona stanovnika. Donorsku karticu trenutno u Srbiji ima oko 150.000 ljudi. Plan ministarstva je da se u 2017. godini poveća broj donora i to pet do sedam na milion stanovnika. Srbija je u tome skoro uspjela 2013. godine kada je imala skoro šest donora na milion stanovnika, a to se postiglo, između ostalog, i zato sto su transplantacioni timovi dobijali stimulaciju za svoj rad. Ove godinu u budžetu je ponovo predviđeno 35 miliona dinara za tu namjenu, a osim toga timovi će biti pojačani novim, mladim ljekarima, bit će uveden dvadesetčetvorosatni call centar za transplantacije i bit će određeni nacionalni koordinatori za transplantacije koji će dežurati 24 sata.\nOrganizaciju Eurotransplant čini osam zemalja, a to su Belgija, Njemačka, Hrvatska, Luksemburg, Holandija, Mađarska, Austrija i Slovenija, za sve zemlje postoji jedinstvena lista čekanja. U okviru zemalja koje čine Eutrotransplant na listi čekanja je 15.000 pacijenata, a prošle godine urađeno je 7.000 transplantacija. Eurotransplant postoji 50 godina, članice su osam zemalja EU, a obuhvata oko 130 miliona stanovnika.


07.09.2020 u 13:46\nTatjana Vojtehovski negirala krivično delo pred tužiocem\nVoditeljka Tatjana Vojtehovski danas je saslušana u Trećem osnovnom tužilaštvu u Beogradu povodom krivičnog postupka koji se protiv nje i drugih osoba vodi zvog sumnje da su objavili zaštićene podatke o maloletnim osobama u emisiji „Život priča”, emitovanoj na TV Prva 2016. godine. Saslušana je zbog krivičnog dela „povreda tajnosti postupka” i tom prilikom je iznela svoju odbranu, negirajući izvršenje krivičnog dela, preciziraju za Tanjug u tom tužilaštvu. Za voditeljkom je početkom prošle sedmice sedmice po nalogu tužilaštva bila raspisana potraga zbog neodazivanja na više poziva za saslušanje u toku poslednjih godinu dana, ali joj je poziv uručen u petak, po povratku iz Crne Gore sa odmora, prenosi Tanjug. Treće osnovno tužilaštvo u Beogradu vodi krivični postupak protiv\n03.09.2020 u 13:57\nTužilaštvo naložilo policijsku potragu za Tatjanom Vojtehovski\nTreće osnovno tužilaštvo u Beogradu vodi krivični postupak protiv voditeljke Tatjane Vojtehovski i drugih osoba zbog sumnje da su izvršili krivično delo povreda tajnosti podataka povodom emisije „Život priča” emitovanoj na TV Prva 20. oktobra 2016. godine. Zbog neodazivanja na sedam poziva za saslušanje, tužilaštvo je dalo nalog policiji da raspiše potragu za Vojtehovskom, saopšteno je danas iz Trećeg osnovnog tužilaštva. Vojtehovski je kako navode u tužilaštvu upoznata sa krivičnim postupkom koji se vodi, jer je po zahtevu za prikupljanje potrebnih obaveštenja u Policijskoj stanici Zemun, dala izjavu u formi službene beleške o obaveštenju primljenom od građana dana 24. novembra 2016.godine, prenosi Tanjug. Tom prilikom je, kako dodaje tužilaštvo, Vojtehovski navela da joj je\n31.08.2020 u 14:28\nKRAGUJEVAC – Radnici suda u Kragujevcu danas su bili evakuisani nakon anonimne dojave o postavljenoj bombi u zgradi suda za koju se nakon provere ispostavilo da je lažna, rečeno je Tanjugu u kragujevačkoj policiji. Policija intenzivno traga za licem koje je uputilo poziv o navodno postavljenoj bombi u zgradi suda, prenosi Tanjug. Kragujevačkoj policiji je danas iz suda oko 10.30 sati prijavljeno da im je upućen poziv da je u zgradi suda bomba, posle čega je policija izašla na teren i kontradiverzionim pregledom utvrdila da je reč o lažnoj dojavi.\n30.07.2020 u 12:57\nDevet godina ruskog zatvora za studenta i bivšeg marinca SAD\nRuski sud osudio je danas američkog studenta i bivšeg marinca Trevora Rida na devet godina zatvora nakon što je utvrdio da je kriv za ugrožavanje života dvojice policajaca, koji su ga zadržali u pritvoru u avgustu prošle godine nakon jedne zabave u Moskvi, javlja Ria njuz prenosi Tanjug. Rid (28), student na Univerzitetu Severnog Teksasa i bivši američki marinac, rekao je da se ne seća tih događaja jer je bio u alkoholisanom stanju kada je zadržan u pritvoru. On je, ipak, negirao navedene optužbe nakon što je čuo iznete dokaze na suđenju, prenosi Rojters.


DVA MILIONA ZA STIPENDIJE: Opština Plandište finansijski pomaže 25 studenata\nOPŠTINA Plandište i ove godine je iz lokalnog budžeta izdvojila sredstva za stipendiranje najboljih studenata sa svoje teritorije.\nU pitanju je svota od dva miliona dinara, koju će raspodeliti na 25 studenata, koji su imali prosek iznad 8,5.\n-Iako smo mala opština, finanijskom podrškom studentima želimo da podržimo njihov trud, rad i uspeh, jer su to zaista zaslužili. Srećan sam što smo ove godine mogli da izdvojimo i više novca za te namene, pa će stipendije iznositi 80.000 dinara, a lane su bile 70.000 dinara – rekao je predsednik opštine Jovan Repac.\nOn je izrazio nadu da će makar polovina stipendista da se vrati u Plandište po završetku školovanja i tu zasnovati porodicu, a da će oni kao lokalna samouprava nastojati da im stvori uslove za zapošljavanje.\nstipendije Plandište vesti Plandište\n32 BRUKA I SRAMOTA U HRVATSKOJ: Popeo se na jarbol i skinuo srpsku trobojku, smetala im dok piju kafu (VIDEO)


U TOKU PREGOVORI SA SDA: Radojičić kandidat SNSD-a za ministra za ljudska prava i izbjeglice BiH? | Banjaluka.net\nU TOKU PREGOVORI SA SDA: Radojičić kandidat SNSD-a za ministra za ljudska prava i izbjeglice BiH?\nBivši gradonačelnik Banjaluke Igor Radojičić kandidat je SNSD za ministra za ljudska prava i izbjeglice u Savjetu ministara BiH.\nSadašnji ministar je Miloš Lučić iz DNS, a budući da je ta stranka napustila vlast na nivou Srpske i BiH, traži se način da njihovog ministra zamijeni neko iz SNSD, kao najače stranke, piše “Srpskainfo”.\nSagovornik Srpskainfo iz SNSD kaže da je tačno da je Radojičić kandidat i da je on tu ponudu prihvatio. Međutim, zasad nisu sigurni da bi to imenovanje bilo uspješno zbog poznatih i očekivanih opstrukcija partnera iz Federacije BiH.\n“Za smjenu ministra iz DNS postoji većina i to nije problem. Ali, problem bi mogao da nastane tokom imenovanja Radojičića, jer postoje signali da SDA ne bi glasala za njegov izbor. U tom slučaju, njihov cilj je da zamjenik ministra Dževad Mahmutović vodi Ministarstvo za ljudska prava i izbjeglice BiH. U toku su pregovori na stranačkom nivou, naš cilj ni u kom slučaju nije da oslabimo kapacitet Srpske u Savjetu ministara BiH. Radojičić je odličan kandidat”, ističe sagovornik portala.\nKako “Srpskainfo” nezvanično saznaje, Radojičiću je ranije nuđeno da bude ministar saobraćaja i veza u Vladi Srpske, ali je to odbio, pa je za ministra imenovan Nedeljko Ćorić.\nInače, rekonstrukcija i smjena Savjeta ministara BiH, redovne su teme u Predstavničkom domu BiH, na inicijativu opozicionih partija.\nIgor Radojičić prokomentarisao špekulacije da postaje ministaro.\nTrenutno sam nezaposlen i radim na tome da svoj status riješim mimo politike, kaže za “Glas Srpske” bivši gradonačelnik Banjaluke Igor Radojičić komentarišući navode da će preuzeti Ministarstvo za ljudska prava i izbjeglice BiH.\nDodaje da je to samo jedno u nizu nagađanja po pitanju njegovog političkog angažmana.\n“Za ova dva mjeseca, prema kuloarskim pričama, već sam bio predsjednik Vlade Republike Srpske, direktor ‘Elektroprivrede’, ambasador u Francuskoj, predsjednik Regulatorne komisije. Možda sam nešto još propustio”, istakao je Radojičić.\nOznake: Igor Radojičić, Savjet ministara


Izvor: Auto blog arhiva vesti 07.03.2016 - Naslovi.net\nBayerische Motoren Werke (BMW) danas slavi 100. rođendan a jedan od prvih čestitki je stigla iz rivalskog Mercedesa. Na originalan način, brend iz Štutgarta je pozvao sve zaposlene u BMW-u da od 8. do 13. marta besplatno posete Mercedesov muzej! Pored… »\nKTM je na sajmu u Ženevi predstavio trkački X-BOW GT u ograničenoj verziji nazvanoj Black Edition. Namenjen trkama ovaj automobil košta 99.000 evra, ali proizvođač opravdava cenu brojnim nadogradnjama. Kako kažu, na kraju će kupac u odnosu na… »\nCene za Maserati Levante u Italiji\nNakon prošlonedelje promocije Levantea na sajmu automobila u Ženevi, Maserati je objavio i njegove cene. Tačnije, saopšteno je da će Levante sa 3,0 litarskim dizelašem od 275KS u Italiji startovati po ceni od 72.300 evra, a Levante sa V6 turbo… »\n07.03.2016 Auto blog, kategorije


„I mi smo NATO“: Avioni alijanse nadletali Severnu Makedoniju /video/ - 29.05.2020, Sputnik Srbija\nDva američka i četiri grčka vojna aviona preleteli su danas Severnu Makedoniju kao gest dobrodošlice ovoj zemlji u NATO. 29.05.2020, Sputnik Srbija\nsvet, vesti, severna makedonija, nato, region\n15:46 29.05.2020 (Osveženo: 03:58 26.08.2021)\nMinistarka odbrane Severne Makedonije Radmila Šekerinska istakla je u izjavi medijima ispred Vlade u Skoplju da je danas na makedonskom nebu potvrđena teza „I mi smo NATO!“, a snimak preleta je objavila na Fejsbuku.\n„Današnja koordinirana akcija naše armije sa NATO komandama i vazduhoplovnim snagama SAD pokazuje da integracija nije samo politička, nego je realna, vojna i odbrambena. Želim da se zahvalim SAD na ovoj akciji kojom su nam na delu i vidljivim gestom poželeli dobrodošlicu u Alijansu“, rekla je Šekerinska.\nU zajedničkoj akciji su učestvovala dva američka bombardera B1 koja su doletela iz Severne Dakote i četiri grčka F16, koji su ih sačekali na bugarskoj granici, te su u zajedničkoj formaciji Povardarjem doleteli do Skoplja na visini od 1.500 metara.\n„Avioni su poleteli iz Severne Dakote i posle dugog leta ušli su preko bugarske granice, gde su ih sačekala četiri aviona F16 grčkog vazduhoplovstva i zajedno su u formaciji, preko Štipa, Velsa, aerodroma Petrovec, preleteli preko grada Skoplja“, rekao je pukovnik Valentin Ivanovski.\nOn je istakao da je ovu složenu vazduhoplovnu operaciju snaga NATO alijanse organizovala komanda za Evropu, u koju je bio uključen i novi makedonski operativni centar, prenosi B 92.\nAmbasadorka SAD u Skoplju Kejt Brns rekla je da SAD pokazuju da su tu i da podržavaju NATO i novog saveznika u toj Alijansi.\n„Ovaj prelet je simbol produbljivanja našeg prijateljstva. Iako je prethodnih nedelja najveći fokus bio na zajedničkoj borbi protiv kovida 19, ne treba da dozvolimo da to zamagli istorijsko dostignuće ove zemlje — ulazak u NATO i otpočinjanje pristupnih pregovora sa EU“, rekla je Brnsova.\nSeverna Makedonija je punopravna članica NATO-a postala 27. marta ove godine, ali zbog epidemije virusa korona nisu mogle da se održe planirane svečanosti povodom prijema.


Novi budžet u znaku većih subvencija – ali i investicija | Talas.rs\nPredlog zakona o budžetu konačno se našao u skupštinskoj proceduri, pa smo dobili priliku da ga detaljnije pogledamo i izvučemo neke zaključke.\nEvo šta sve može da se vidi u predlogu budžeta za 2019:\n1. Najviše su povećane subvencije – još jače u pogrešnom pravcu\nKada je reč o rashodima, najveći rast predviđen je za subvencije: sa 750 na 840 miliona evra ili za 12%.\nPodsećamo na štetnu politiku privlačenja stranih investitora davanjem subvencija – u tu svrhu je predviđeno čak 125 miliona evra.\nI pre ovog povećanja smo davali ubedljivo najviše subvencija u regionu, a ako se pitate gde nas je to dovelo – pogledajte svoj novčanik.\n2. Povećanje kapitalnih investicija – dobra mera novog budžeta\nPredviđeno je pozamašno povećanje kapitalnih investicija – sa 1,2 na 1,37 milijardi evra.\nUz opravdanu sumnju oko realizovanja investicija, ova mera je svakako pozitivna jer bi poboljšala poziciju Srbije u odnosu na druge bivše zemlje u tranziciji za kojima zaostajemo.\nJedna od čestih zamerki kada je reč o investicijama u Srbiji odnosi se na nizak nivo investiranja u infrastrukturu. Kako bismo odmakli od trenutne pozicije, potrebno je da beležimo dobru praksu u dužem periodu, što bi se pozitivno odrazilo i na ekonomski rast.\n3. Preko 370 miliona evra za usluge po ugovoru – ali ne znamo koje\nPreko 370 miliona evra namenjeno je za usluge po ugovoru i specijalizovane usluge.\nNije, međutim, jasno naznačeno o kojim uslugama je reč, tako da nije moguće oceniti da li je visina sredstava opravdana ili ne.\n4. Prihodi od poreza su dobro procenjeni – ako ostvarimo predviđeni rast\nPredviđeni poreski prihodi su realistični – u skladu sa prognoziranim realnim rastom od 3,5% što je u isto vreme i procena MMF-a.\nNajveće povećanje prihoda očekuje se od PDV-a, dok će biti manje neporeskih prihoda usled ukidanja smanjenja zarada u javnom sektoru.\n5. I pored dobrih mera – i dalje ne vidimo gde se i kako troši\nBudžet ni ove godine nije dovoljno transparentan – pored pomenutih usluga po ugovoru, nedostaju i informacije o broju zaposlenih u budžetskim institucijama.\nTakođe, i dalje se kasni sa budžetskim procesom, budući da je Predlog zakon o budžetu trebalo da bude usvojen još 1. novembra.\nKada je reč o subvencijama, naveden je spisak preduzeća kojima su namenjene strane direktne investicije, ali ne i koliko bi kome išlo. To je podatak koji bi bio od značaja za javnost, imajući u vidu dugogodišnju praksu subvencionisanja u Srbiji.\nSve u svemu – budžet za 2019. nije razvojni, ali nije ni socijalni.\nOstaje da vidimo u kojoj meri će kapitalne investicije biti realizovane, kao i da li će „istorijska mera rasterećenja“ biti podsticaj za dodatno rasterećenje zarada u budućnosti – ne mora da bude istorijsko, ali se nadamo da neće biti samo simbolično.\nDetaljniju analizu Predloga zakona o budžetu možete pročitati ovde.\nTAGS: 2019 budžet investicije subvencije transparentnost Zakon o budžetu


Svečanost na Dorćolu: Otvoren novi hotel Mona plaza – Balkanekspresrb.rs\nSvečanost na Dorćolu: Otvoren novi hotel Mona plaza\nPorodična firma MONA uložila je 30 miliona sopstvenih evra i na Dorćolu podigla hotel sa 4 zvezdice MONA PLAZA.\nDanas je otvaranju prisustvovao predsednik Vučić i rekao da bi bio presrećan da i njegova deca jednog dana otvore tako vrednu porodičnu formu. Ovo je drugi hotel firme MONA na Dorćolu i zapošljava 150 ljudi. Ima 170 smeštajnih jedinica, konferencijski i banket prostor za 1.000 osoba, gastro bar, restoran, fitnes i SPA centar, parking i prostire se na 20.000 kvadrata .\nKompanija MONA zapošljava 700 ljud u Srbijji, Crnoj Gori , Makedoniji i BiH. Bavi se i modom i izvozi više od 40 posto svojih proizvoda.\nPredsednik Vučić rekao je posle svečanosti novinarima da ga nervira panika koju neki namerno lansiraju oko straha od korona virusa:\n-Ovolika panika nije bila ni u vreme variole vere, od koje se ozbiljno umiralo. Dodao je da isti oni zlonamernici koji prave afere oko korona virusa, sada prave pitanje oko prodaje Komercijalne banke. A to je dobar finansijski potez za Srbiju i stručnjaci kažu da je ovo pravi trenutak za prodaju.\nNovinari su ga pitali kakve pritiske očekuje na Srbiju zbog Kosova, a on je rekao da će ih biti i da svaki pritisak na stabilnost i mir , predstavlja problem . Kosovo će mu biti tema i na narednom putovanju u SAD.♦\nSAD – Kosovo: Kurti odbio zahtev Grenela – ne ukida takse!


Aktivnosti preduzete na unapređenju zaštite od poplava u RS – Poplave.org\nObjavio Redakcija od 20/06/2017\nUticaj i uloga lokalne zajednice\nhitna pomoc i zastita od poplava\nGovoreći o aktivnostima preduzetim nakon katastrofalnih poplava 2014. godine, Slaviša Savić, pomoćnik direktora Sektora za upravljanje vodama oblasnim riječnim slivom rijeke Save, rekao je da su posredstvom Fonda solidarnosti za oporavak od poplava RS finansirane značajne mjere sanacije i hitne zaštite od štetnog djelovanja voda, uporedo sa aktivnostima programa “Hitna pomoć i zaštita od poplava”.\n– Kada govorimo o konkretnim mjerama preduzetim na unapređenju zaštite od poplava ima ih mnogo, pa ih je teško nabrojati. Ipak, primjera radi, na području opština Čelinac, Banjaluka, Laktaši, Kotor Varoš, Prijedor, Kozarska Dubica, Kostajnica, Novi Grad i Gradiška provedene su značajne mjere sanacije i prevencije od poplava , a finansirane su iz Fonda solidarnosti u ukupnom iznosu od 3.457.077,94 konvertibilnih maraka – rekao je Savić.\nPored navedenih mjere koje su realizovane putem Fonda solidarnosti za oporavak od poplava RS već četiri godine su aktivne mjere koje se realizuju putem projekta “Hitna pomoć i zaštita od poplava”, a koje se finasiraju iz kreditnih sredstava Evropske investicione banke (EIB).\nNakon poplava u junu 2010. godine pristupilo se aktivnostima “Hitne pomoći i zaštite od poplava”.\nU toku tih radova je vršena rekonstrukcija nasipa i kanala za uklanjanje oborinskih voda, a u toku je rekonstrukcija crpnih stanica i priprema dodatnih projektnih rješenja za pojedine vodoprivredne objekte. Kroz ovaj projekat realizovan je veći broj mjera iz domena rekonstrukcije postojećih zaštitnih objekata za odbranu od poplava, izgradnju novih objekata, kao i zaštite ruševnih obala na cijeloj teritoriji Republike Srpske.\n– Neke od mjera kroz ove projektne aktivnosti su sanacija ruševnih obala rijeke Vrbas na području MZ Kosjerevo i Zaštita od erozije i izgradnja nasipa na obalama rijeke Vrbanje u urbanom dijelu opštine Čelinac. Postoje i nove planirane mjere, za čiju je izradu u toku priprema, a o kojima će javnost biti obavještena nakon njihovog odobravanja od strane relevantnih institucija i početka zvaničnog sprovođenja. Pored navednih aktivnosti JU “Vode Srpske” vrše radove na redovnom godišnjem tekućem održavanju vodoprivrednih objekata koji se nalaze pod našom jurisdikcijom – naveo je Savić.\nOn je pojasnio da “Vode Srpske”, kao javna ustanova koja se bavi tematikom vezanom za vode, radi kao servis Ministarstva poljoprivrede, šumarstva i vodoprivrede Republike Srpske, a time i Vlade Republike Srpske u implementaciji najvećeg broja aktivnosti vezanih za vodoprivredu.\n– Uloga JU “Vode Srpske” Bijeljina jeste da vrši zakonom predviđene aktivnosti u oblasti vodoprivrede, a u skladu sa odobrenim budžetom i ranije preuzetim obavezama, a time i da vrši implementaciju unapređenja zaštite od poplava na teritoriji RS – rekao je on.\nIzvor: poplave.org; Foto: voders.org\nNačini na koje organizacije civilnog društva mogu doprinijeti procesu izrade politika i propisa\nZašto nam je potrebno zagovaranje


Apartmani i poslovni prostori | Delta Real Estate\nPočetna > Hoteli i poslovni prostor > Apartmani i poslovni prostori\nApartmani i poslovni prostori, u sastavu NBGP Properties d.o.o. su kompleks objekata sa prostorom za izdavanje i velikim brojem atraktivnih pratećih sadržaja. Kompleks se sastoji od dve zgrade sa zajedničkom podzemnom garažom.\nObjekat ‘Apartmani' raspolaže različitim tipovima prostora površine od 31-366 m², na 8 nivoa.\nObjekat ‘Mala kula' raspolaže ‘open space' prostorima različitih površina sa pripadajućim kancelarijama, na 10 nivoa.\nOba objekta u svom sastavu imaju ostave, konferencijske sale, reklamne prostore i bogat ugostiteljski sadržaj.\nPoslovni kompleks se nalazi na jednoj od najatraktivnijih lokacija u Novom Beogradu, u neposrednoj blizini hotela Crowne Plaza Beograd i Centra Sava. Udaljen je 5 minuta vožnje od centra grada, 15 minuta od beogradskog aerodroma ‘ Nikola Tesla‘ i 500 m od uključenja na auto put koridora E-75.\nKompleks ima dugu tradiciju poslovanja.


nedjelja, 15 Juli 2012 11:51 Foto: Naši paraglajderi u Ohridu\n„Ne bismo bili iskreni kada bismo rekli da smo zadovoljni našim rezultatom na svom prvom Evropskom prvenstvu, ali kada uzmemo u obzir da su ostale reprezentacije desetak dana prije početka takmičenja vršile trenažne letove i po takmičaru prosječno napravile po 20 slijetanja na cilj, možemo ipak reći da smo imali solidan nastup. Od ukupno 12 serija na takmičenju koje su se bodovale za ukupni rezultat mi smo u prvih 6 upoznavali mogućnosti krila koja smo posudili za ovo takmičenje i ispitivali poligon za slijetanje“, kaže Mirvad Zenuni, selektor reprezentacije. Nosilac titule evropskog prvaka u kategoriji ekipno je Slovenija, drugo mjesto osvojila je Češka, a na treće mjesto pripalo je reprezentaciji susjedne nam Srbije. U muškoj pojedinačnoj kategoriji prvo mjesto osvojio je Dimitar Ralev iz Bugarske, Goranu Đurkoviću iz Srbije drugo, a bronzana medalja pripala je Slovencu Matjažu Slugi. U ženskoj kategoriji titulu evropske prvakinje ponijela je mlada Srbijanka Milica Marinković, vicešampionski rezultat ostvarila je Litvanka Jolanta Romanenko, dok je treće plasirana bila Čehinja Barbora Smutna.\nPored samog takmičenja naši reprezentativci su imali i druge zadatke u Ohridu. Naime promovisali su letilišta u Bosni i Hercegovini, te Predsvjetsko i Svjetsko prvenstvo u preciznom slijetanju. Mirvad Zenuni, direktor pomenutih takmičenja kaže da je pojavljivanje naše reprezentacije u Ohridu bilo izuzetno važno, jer smo domaćini Svjetskog prvenstva u ovoj paragliding disciplini 2013 godine, koje će biti održano na Bjelašnici. „Nakon što smo završili prezentaciju našeg takmičenja gotovo su sve reprezentacije učesnice ohridskog takmičenja potvrdile dolazak na Bjelašnicu. Pored evropskih zemalja svoje učešće su do sada potvrdile Indonezija i Kolumbija“, tvrdi Zenuni. Pored najavljenih dolazaka na takmičenja u BiH mnoge reprezentacije i paragliding škole su pokazale interes za dolazak u našu zemlju radi rekreativnog letenja i upoznavanja naših terena za letenje, što je izuzetno bitno kada je u pitanju razvoj ovog sporta i promocija turističkih potencijala BiH.\n„Ovo je sjajna prilika da državljane BiH pozovemo na Predsvjetsko prvenstvo u preciznom slijetanju koje će biti održano na Bjelašnici od 23. do 26. avgusta, kao organizator garantujem dobru zabavu i atraktivno takmičenje. Na taj način ćete dati podršku našim reprezentativcima“, zaključuje Mirvad. Naši piloti paraglidera se nadaju da će u narednom periodu dobiti podršku vlasti i sponzora, jer je za organizaciju ovako velikih takmičenja potrebno dosta materijalnih sredstava i logističke pomoći.\nNastup su podržali: Općina Zenica, Turistička zajednica ZDK, IK banka, Gradska kafana Gallery, Caffe Passage, Pero d.o.o. i Zenicablog POGLEDAJTE GALERIJU SA OHRIDA Tweet\nJagodić:danas sa Makedonijom\n« Čelik 0: Borac (Č) 1 Čolić i Božičić na probi u Čeliku »\nna vrh Vi ste ovdje: HomeZenicaSportFoto: Naši paraglajderi u Ohridu


Drugo mesto u Finalu Kupa Srbije za ekipu Valisa - MARSH online\nPočetna Vesti Društvo Drugo mesto u Finalu Kupa Srbije za ekipu Valisa\nDruštvo Home HomePage Razno Sport Vesti Vodeni sportovi\nDrugo mesto u Finalu Kupa Srbije za ekipu Valisa\nPostavljeno 14 fеbruаrа, 2021\nVaterpolisti Valisa zauzeli su drugo mestu u Finalu Kupa Srbije za dečake do 19 godina. Uspeh vredan pažnje ako se zna da su ovu poziciju na završnom turniru izborili u konkurenciji šest najboljih ekipa u Srbiji u ovom godištu.\nEkipa Valisa u prvoj utakmici savladala je ekipu Vojvodine sa 16:6, u drugoj utakmici igrali su nerešeno sa ekipom Banjica 1, a u poslednji meč odigrali su sa VK Radnički iz Kragujevca, a rezultat je bio 10:7 za valjevske vidre.\nU ukupnom plasmanu, VK Banjica 1 zauzela je prvu poziciju i osvojila ovokogišnji Kup, dok sus a samo golom manje u ukupnom zbiru valjevske vidre osvojile drugo mesto. Treće mesto pripalo je ekipi Radničkog iz Kragujevca, četvrtoplasirana je Crvena Zvezda, potom slede Vojvodina i Banjica 2.\nVK Valis bio je domaćin dvodnevnog finala u SRC Petnica. Mlađe selekcije Valisa u narednim danima očekuje još turnira , a krajem meseca počinje i ligaški deo takmičenja za senior.\nPrethodna objava Počeo i novi krug masovne vakcinacije u Valjevu\nSledeća objava Rekonstrukcija Doma zdravlja


BIBLIOTEKA "DR RADOVAN LALIĆ": PREZENTACIJA ONLINE KATALOGA | Grad koji volim\nYou are at:Home»Vijesti»Društvo»BIBLIOTEKA “DR RADOVAN LALIĆ”: PREZENTACIJA ONLINE KATALOGA\nBIBLIOTEKA “DR RADOVAN LALIĆ”: PREZENTACIJA ONLINE KATALOGA\nU okviru obilježavanja Nacionalnog dana podizanja svijesti o bibliotekama, koji organizuje Centralna univerzitetska biblioteka Univerziteta Crne Gore, u Narodnoj biblioteci „Dr Radovan Lalić“, sjutra će biti održana prezentacija online kataloga.\n„Prezentacijom koja je namijenjena budućim i sadašnjim studentima, biće predstavljen način pretraživanja online kataloga COBISS.CG, kako bi došli do neophodnih informacija i knjiga u lokalnoj bazi podataka. Ovo je, takođe prilika da upoznaju način rukovanja online katalogom, što će im olakšati put do potrebne literature I materijala tokom učenja i studiranja“, kazala je Marija Iritano, bibliotekarka NB „dr Radovan Lalić“.\nPrezentacija će se odvijati u čitaonici biblioteke, od 12 do 14 časova.\n„Osim čitaonice, koju smo opremili prije dvije godine , u protekla dva mjeseca osposobili smo za rad još dvije prostorije u cilju poboljšanja kvaliteta bibliotečkih usluga jer planiramo organizovanje radionica, promocija, predavanja I sličnih aktivnosti. Radi afirmacije biblioteke u procesu obrazovanja, vršićemo besplatan upis studenata u okviru akcije „Biblioteke za studente“, kazala je Iritano.\nProgram prezentacije online kataloga se realizuje u okviru Erasmus + projekta Mreže servisa za podršku bibliotečkoj mreži Zapadnog Balkana ( LNSS) kroz modernizaciju biblioteka i nivoa stručnosti i kvalifikacija bibliotečkog osoblja u visokoškolskim institucijama u zemljama Zapadnog Balkana.\n„Cilj ovog projekta je da se biblioteke transformišu u moderne elektronske biblioteke i poveća učešće bibliotečkog osoblja u naučnim istarživanjima. U tu svrhu, potrebno je ostvariti proaktivniju ulogu biblioteke u nastavi i učenju, a biblioteke se moraju promovisati kao važni centri informacijske pismenosti, doživotnog učenja i razvoja veština kritičkog mišljenja. Adekvatnim nivoom stručnosti i vještina bibliotečkog osoblja poboljšava se rukovođenje, profil i kvalitet biblioteka i samim tim se ostvaruje pozitivan doprinos nastavi i učenju u partnerskim zemljama“, kazala je Iritano.\n„ Prošlogodišnji Nacionalni dan podizanja svijesti o bibliotekama, pod nazivom “Čitamo prošlost- pišemo budućnost”, obilježili smo prigodnom izložbom knjiga iz legata gđe Margite Lalić Terzić, ćerke dr Radovana Lalića po kome naša biblioteka nosi ime“, istakla je Iritano.


DOBOJ: Održana manifestacija „Dani bezbjednosti saobraćaja“ (FOTO) - RTV Doboj\nRepublička manifestacija „Dani bezbjednosti saobraćaja“ održana je u Doboju sa ciljem poboljšanja bezbjednosti svih učesnika u saobraćaju. Održana je i svečana akademija povodom 16. godina postojanja i rada Saobraćajnog fakulteta u ovom gradu.\nU sklopu manifestacije „Dani bezbjednosti saobraćaja“ u dobojskom parku prezentovan je simulator prevrtanja vozila, kao i simulator kosa-ravan. Isprobali su ih i zamjenik gradonačelnika Doboja i dekan Saobraćajnog fakulteta u ovom gradu, koji je rekao da su na ovoj visoko-obrazovnoj ustanovi radili indikatore bezbjednosti saobraćaja za prošlu godinu. Na drugom mjestu su mobilni telefoni, a otkrio nam je šta je na prvom mjestu.\n–Najveći problem je vezivanje na zadnjem sjedištu, procenat vezivanja kod nas je 29 % i to je malo. Procenat vezivanja vozača na prednjim sjedištima je 83 % i to je dobar rezultat, dok je 81% procenat vezivanja suvozača, a znamo da na zadnjem sjedištu najviše sjede djeca, odnosno osobe do 20 godina i zbog toga je veoma bitno da ljudi shvate značaj vezivanja pojasa – izjavio je Zoran Ćurguz, dekan Saobraćajnog fakulteta Doboj.\nZoran Ćurguz, dekan Saobraćajnog fakulteta Doboj\nIz Auto-moto saveza Republike Srpske su potvrdili da se procenat upotrebe sigurnosnog pojasa na mjestu vozača i suvozača, posljednjih godina znatno povećao.\n–Upotreba sigurnosnog pojasa 2000. godine u Republici Srpskoj bila je na nivou statističke greške svega 1,7 %. Danas imamo pokazatelje od 70 do 80 odsto da je upotreba sigurnosnog pojasa na prednjim sjedištima, dok je to na zadnjim sjedištima ako izuzmemo upotrebu autosjedalica još uvijek veoma nisko i kreće se u određenim procentima od lokalne zajednice do lokalne zajednice – rekao je Ranko Babić, direktor Auto-moto saveza Republike Srpske.\nRanko Babić, direktor Auto-moto saveza Republike Srpske\nVlada Republike Srpske godinama radi na poboljšanju putne infrastrukture sa ciljem povećanja bezbjednosti u saobraćaju. Radi se i na području Doboja. U toku je izgradnja dva kružna toka, ali to nije sve.\n–Zbog same bezbjednosti, a i potrebe saobraćajne infrastrukture i učesnika u saobraćaju gradimo i auto-put kroz Doboj, Koridor 5C. Takođe, radimo i dva kružna toka u Doboju, kako bi smo na jedan praktičan način obezbijedili bolji protok saobraćaja i bezbjednije učešće u saobraćaju – izjavio je Nedeljko Ćorić, ministar saobraćaja i veza Republike Srpske.\nNedeljko Ćorić, ministar saobraćaja i veza Republike Srpske\n-Ono što Grad Doboj pokušava u narednom periodu je poboljšanje bezbjednosti u saobraćaju najmlađih, odnosno djece školskog uzrasta. Pokušaćemo da nabavimo zaštitne ograde za sve osnovne škole u gradu, zatim ćemo napraviti dodatna obilježavanja pješačkih prelaza kod sve tri gradske škole. Još jedna od stvari koje planiramo je stavljanje tzv. toplotne plastike koja će biti još jedan od signala vozačima da nailaze na školsku zonu – rekao je Vladimir Marković, zamjenik gradonačelnika Doboja.\nU okviru manifestacije biće upriličena obuka djece iz vrtića na poligonu za obuku djece u saobraćaju. Građani su imali priliku da vide i izložbu starih eksponata Željeznica i „Pošta Srpske“ . Upriličena je i nagradna igra „Dječije auto-sjedalice“, u okviru koje su podijeljene četiri auto-sjedalice. Prije početka manifestacije „Dani bezbjednosti saobraćaja“ na saobraćajnom fakultetu u ovom gradu održana je svečana akademija povodom 16. rođendana ove visoko-obrazovne ustanove.


U Gradišci spriječeno krijumčarenje 12 Pakistanaca | Radio Gradiška 98,8 MHz\nU Gradišci spriječeno krijumčarenje 12 Pakistanaca\nPripadnici Granične policije BiH protekle noći su na području Gradiške spriječili krijumčarenje 12 lica afroazijskog porijekla, koje su u dva vozila krijumčarila dvojica državljana BiH.\nPrilikom pokušaja zaustavljanja vozač automobila “škoda” registarskih oznaka BiH, oglušio se o naredbe policijskih službenika i dao u bjekstvo, dok je drugo vozilo “reno”, na kojem su bile različite registarske tablice BiH, sletjelo s puta i zatečeno u kanalu, saopšteno je iz Granične policije BiH.\nS ciljem pronalaženja lica i zaustavljanja “škode”, o događaju su obaviješteni i pripadnici Ministarstva unutrašnjih poslova Republike Srpske, koji su osumnjičene državljane BiH zaustavili na području opštine Novi Grad i zadržali do dolaska pripadnika Granične policije BiH.\nZbog postojanja osnova sumnje da je počinjeno krivično djelo krijumčarenje lica, obaviješten je tužilac Tužilaštva BiH, prema čijoj su naredbi osumnjičeni lišeni slobode.\nIlegalni migranti nisu posjedovali identifikacione dokumente, a u razgovoru sa službenicima Jedinice granične policije Gradiška izjavili su da dolaze iz Pakistana.\nU toku izrada novog Akcionog plana...\nPredstavljena knjiga „Naoružavanje...


Vođa vehabija optužen za terorizam – Zvornik Danas\nNaslovna/VIJESTI/Crna hronika/Vođa vehabija optužen za terorizam\nVođa vehabija optužen za terorizam\nSARAJEVO – Tužilaštvo BiH podiglo je juče optužnicu protiv vođe vehabijske zajednice u BiH Huseina Bilala Bosnića zbog javnog podsticanja na terorističke aktivnosti, odnosno vrbovanja državljana BiH za odlazak na strana ratišta i ratovanje na strani Islamske države, i organizovanje terorističke grupe.\n– Bosnić je optužen da je tokom 2013. i 2014. godine kao pripadnik vehabijske zajednice organizovane izvan zvaničnih institucija Islamske zajednice u BiH javno podstrekavao druge da se priključe terorističkim organizacijama – saopštilo je Tužilaštvo BiH.\nPrema navodima optužnice koju je podigao tužilac Dubravko Čampara, Bosnić je to činio svjesno radi propagiranja i širenja islamskog radikalizma u BiH i regionu sa pozicije vjerskog autoriteta u vehabijskoj zajednici u nekoliko gradova u BiH, kao što su vehabijske zajednice u Velikoj Kladuši i u Gornjoj Maoči, javlja Glas Srpske.\n– Bosnić je optužen da je na skupovima na kojima je okupljao pripadnike vehabijske zajednice i putem društvenih mreža držao, objavljivao govore i upućivao javne poruke s ciljem podsticanja pripadnika te zajednice da postanu članovi organizovane terorističke grupe Islamska država i da kao pripadnici te grupe učestvuju u aktivnostima koje organizuje ta teroristička organizacija – navodi se u saopštenju Tužilaštva.\nDodaje se da se, nakon Bosnićevog javnog podsticanja, veći broj pripadnika vehabijske zajednice iz BiH priključio Islamskoj državi u Siriji i Iraku gdje su učestvovali u terorističkim aktivnostima.\n– Veći broj državljana BiH koji su otišli na ratište, od kojih su neki kao pripadnici terorističke organizacije i poginuli, redovno su prisustvovali Bosnićevim javnim predavanjima, a ostali i dalje učestvuju u aktivnostima terorističke organizacije kojoj su pristupili i tako predstavljaju opasnost za BiH na način da se obučavaju i pripremaju i za sprovođenje terorističkih radnji i po povratku u BiH – navodi Tužilaštvo.\nKako „Glas Srpske“ saznaje od izvora bliskih Tužilaštvu, Čampara je uz optužnicu priložio 28 materijalnih dokaza i predložio saslušanje 12 svjedoka i dva vještaka. Tužilaštvo BiH predložilo je Sudu BiH da nakon potvrđivanja optužnice Bosniću produži pritvor, a sigurni su u dovođenje ovog procesa do kraja i dokazivanje krivice optuženog jer je Čampara prikupio dovoljno dokaza.\nU Sudu BiH su rekli da ne daju informacije o tome da li im je stigla optužnica ni kada se može očekivati da se Sud o njoj izjasni.\n– Kada optužnica bude potvrđena, o tome ćemo obavijestiti javnost – rekli su u Sudu BiH.\nBosnić, koji je već mjesecima u pritvoru, uhapšen je sa 15 pripadnika vehabijske zajednice 3. septembra u akciji Agencije za istrage i zaštitu BiH (SIPA) kodnog naziva „Damask“. Hapšenja i pretresi obavljeni su tada na 17 lokacija na području Sarajeva, Kiseljaka, Zenice, Maglaja (Ošve i Gornja Bočinja), Srebrenika (Gornja Maoča), Zvornika, Tuzle, Kalesije, Banovića, Bužima i Teslića. U ovoj akciji učestvovalo je više od 200 policijskih službenika. Tokom pretresa pronađena je veća količina bombi, automatskih pušaka, municije i druge vojne opreme.\nBosnić je početkom decembra, nakon tri mjeseca pritvora odlukom Suda BiH bio pušten na slobodu, ali je vraćen u pritvor dva dana kasnije nakon što se Čampara žalio. Apelaciono vijeće Suda usvojilo je žalbu i pritvor mu je ponovo određen zbog opasnosti od bijega, uticaja na svjedoke i ponavljanja krivičnog djela. Apelaciono vijeće zaključilo je da je prvostepeno vijeće izvelo pogrešan zaključak o daljem nepostojanju posebnih pritvorskih razloga. „Glasu Srpske“ je izvor blizak Sudu BiH tada rekao da je nakon puštanja Bosnića na slobodu reagovala Ambasada SAD u Sarajevu. Rekao je da su iz Ambasade pozvali predsjednika Suda Meddžidu Kreso i pitali je kako je moguće da Bosnić bude pušten iz pritvora jer je riječ o jednom od najopasnijih vođa radikalnih islamista, nakon čega je ona reagovala i Bosnić je vraćen u pritvor.\nSvi iz grupe uhapšene u akciji „Damask“ u septembru, osim Bosnića, nalaze se na slobodi kao i 11 osoba uhapšenih u nastavku akcije u novembru.\nU akciji „Palmira“ u Austriji je nedavno uhapšeno 13 džihadista, a istraga je pokazala da je Husein Bilal Bosnić bio glavna veza u BiH prvoosumnjičenog Mirsada Omerovića zvanog Ebu Tejma koji je često boravio u vehabijskoj zajednici u Gornjoj Maoči, a koji je državljane Austrije vrbovao za odlazak na ratišta u Irak i Siriju.\nOsim Omerovića, u Austriji su uhapšeni i državljani BiH Muhamed Porča iz Sarajeva, jedan od vodećih ljudi vehabijske zajednice u Beču, te Suad Ramić iz Osmaka kod Tuzle i Sandi Suljić iz Zenice.\nbih bilal bosnić damask optuznica tuzilastvo bih vehabije\nU moskovskom metrou poginulo 21 lice\nUmro dok je gasio požar\nPoziv na upis u školu glume\nVeče flamenko muzike u Zvorniku


Kakvi su ministri i vlade u Srbiji? - Politika i društvo - Ceopom Istina\nAutor: Tomislav Kresović\nKakvi su ministri i vlade u Srbiji?\nNaslovna / Politika i društvo / Kakvi su ministri i vlade u Srbiji?\nKategorija: Politika i društvo / Objavljeno: 25/08/2013, 18:44\nMinistri bez moralne i lične odgovornosti\nSrbija je u ekonomskom protektoratu i političkom „kondominijumu“ interesnih sfera SAD, Nemačke i Velike Britanije uz bočne uticaje Italije, Francuske i Ruske federacije. Srbija već 13 godina je ekspozitura interesa strani vlada, mafije i svih nasleđenih fenomena i prakse Miloševićeve vlasti. Ministri u Srbiji sebe vide kao „gospodare“ a trebali bi da budu „sluge“ građana i nacionalnih i državnih interesa. Ministri u Srbiji pokazuju bahatost, samoživost i tretiraju javnost kao „sivu masu“. Ministri preko svojih struktura prave sebi u medijima reklamu i podižu rejting moćnih i bezgrešnih uz ismejavanje birača i zdrave pameti i logike.\nMinistri polažu zakletvu državi i narodu u parlamenatu, a sami vrše drastično ponižavanje parlamenta jer vrše veliki pritisak u donošenju mnogih koruptivnih zakona ili uredbi u radu vlade. Ministri u vladi funkcionišu kao „poslušnici“ svojih lidera ili su i sami lideri, pa osećaju da im „niko ništa ne može“ sve do pada s vlasti. Nivo profesionalnog i etičkog kod većine ministara u vladama Srbije tokom proteklih dve decenije i danas je ispod nivoa političke svesti prosečnog birača koji je i poreski finansijer te iste vlade i ministara. Mnogi ministri zbog afera, ličnog razvarata u privatnom životu, korupcije, prevara i medijskih obmana u državama od reda, zakona i tradicije bi bili izopšteni, na robiji ili kao u Japanu od srama bi izvršili „hari-kiri“.\nBiti ministar u Srbiji je znati „plivati“ u vrhovima partije ili tabloidima uz veliku količinu političkih i javnih obmana. Ministri koji su bez pokrića potrošili novac građana Srbije uz obmane bili bi procesuirani i javno žigosani. Praksa je u Srbiji da moralno posrnuli ministri postaju „face“ i „lažne veličine“. Ako bi realno napravli analizu odgovornosti kabineta i ministara u poslednjih 13 godina onda bi u svakoj vladi do trećine ministara trebalo da bude procesuirano i proverana imovina bez prava da se više politikom i javnim delatnostima bave. Praksa je pokazala da moralni posrnuli ministri i političari kasnije dobijuju „novu“ šansu za povratak u vlast, politiku ili ponovo postaju ministri.\nOdsutnost političke i geopolitičke realnosti\nMinistri u vladi Srbije ne znaju realno strateške državno-nacionalne interese i ciljeve Srbije, već samo parcijalno deo partijskih i više ličnih interesa. Nizak je nivo političkog znanja naših ministara i premijera o političkoj istoriji Srbije, geopolitičkoj realnosti, definisanju strategije. Mali broj ministara u vladi je sposoban da nacrta „nemu kartu“ Srbije, da na nemoj karti pokaže najznačajnije resurse države u kojoj žive i zastupaju njene interese. Moglo bi se i to oprostiti, ali ne i moralno posrtanje jednog pristojnog broja ministara u Srbiji koji je sastavni deo organizovane korupcije i kriminala.\nAfere, korupcija skandali\nLideri vladajućih partija neće da sagledaju rasipanje državnog novca svojih ministara, lično bogaćenje, sukobe interesa ili povezanost sa kriminalnim strukturama. Kada se dođe do afera i apsurdnih situacija sporni ministri se „tiho“ povlače ali se praksa nastavlja. Ministri „prodaju“ nacionalne i državne interese stranim kompanijama, vladama uz uzimanje provizije. Novac od koruptivnih poslova se prebacuje na privatne račune ili ulaže se u partijsku kasu.\nTreba da se pitamo ko je od ministara, od 2000.godine, odgovrao za promašaje, utaje ili sukob interesa na način kako se to radi u državama EU. Sukobi interesa posebno su bili kod premijera Mirka Cvetkovića, u kabinetu dr Koštunice ali i u kabinetu Ivice Dačića. Minstri nisu eksperti već političari, praktičari i odogovorni pred parlamentom i javnošću. Odogovrnost prema javnosti je najslabija. Ministri se najviše u Srbiji „plaše“ svoje partije jer ih ona predlaže u vršenje vlasti ili ih skida s vlasti.\nPrihvatanje protektorata kao realnosti\nOpredeljenje sadašnje vlade Srbije da preuzima strane eksperte u vladu, ili kao savetnike za državne poslove, je jasan znak političke slabosti, nezrelosti i smanjenja državne i nacionalane odgovornosti. Stranci ili oni koji dolaze „na privremeni rad“ u Srbiju, a imaju i strano državljanstvo nemaju nikakve odgovornosti sem novčanih interesa i zastupanja stranih kompanija, vlada i ekonomija. Prihvatanje „stranaca“ na ključne pozicije ekonomske vlasti u vladi Srbije pokazuje i nedostatak nacionalne etike i samopoštovanja i priznanja da vlada ne može da okupi oko sebe najbolje, stručne i moralno i patriotski definisane.\nDanas je patriotizam u vladi sinonim za visoku odgovornost, hrabrost i lično poštenje. Srbija je imala „hrabre“ domaće „strance“ poput ministra finiansija Božidara Đelića koji je bio deo stranih interesa u Srbiji i za kratko vreme se lično obogatio i napustio Srbiju. Isti je slučaj i sa bivšim guvernerom NBS Jelašićem i drugima. Oslanjanje na uticaj iz inostranstva vlada Srbije priznaje da je Srbija u ekonomskom „protektoratu“ i političkom „kondominijumu“ odnosno vlasti najmanje dve ili tri strane vlade i moćnih kompanija koje utiču na političke odluke u Srbiji.\nVlada priznaje da sama nije sposobna da upravlja državnim poslovima, već su je potrebni stranci da „vladaju“ resursima i interesima Srbije. Treba očekivati dalji pad ekonomskog nivoa Srbije, male plate i nadnice, prodaju nacionalnih resursa i strogu kontrolu nacionalnih interesa Srbije koji se na taj način „utapaju“ u interese država-vlada ili zainteresovanih kompanija. To je uvod u forme tihe „okupacije“ Srbije i priznavanje da vlada Srbije preko „stranaca“ i moći stranih vlada i ambasadora gubi značajna i suštinski deo svoje suverenosti i autonomnosti.\nOstavite komentar na Kakvi su ministri i vlade u Srbiji?


Srbija: Kažnjavanje zbog nepoštovanja kovid propusnica počinje od ponedjeljka - Glas Srpske\nSrna 21.10.2021 16:26\nBEOGRAD- Kažnjavanje pravnih i fizičkih lica počeće od ponedjeljka, 25. oktobra, ako se ne budu poštovale mjere u vezi sa uvođenjem i primjenom kovid propusnica, odlučeno je danas u Beogradu na sastnaku premijera Srbije Ane Brnabić sa nadležnim službama.\nKrizni štab za borbu protiv virusa korona je juče donio odluku da od subote, 23. oktobra, od 22.00 časa bude uvedeno obavezno posjedovanje validne kovid propusnice za boravak u svim ugostiteljskim objektima u zatvorenom prostoru.\nU subotu i nedjelju, 23. i 24. oktobra, sve inspekcije će biti na terenu, kako bi, zajedno sa ugostiteljima, provjerili u praksi kako funkcioniše sistem.\nOva odluka je donesena kako bi se ugostiteljima dalo dodatno vrijeme da pronađu bolji i efikasniji sistem organizacije i kontrole kovid sertifikata.\nNa današnjem sastaku sa Brnabićevom bilo je riječi o načinu kontrole kovid propusnica, očitavanju digitalnih zelenih sertifikata, sprečavanju eventualnih zloupotreba, kao i o datumu početka primjene ove mjere.\nSastanku su prisustvovali i ministar unutrašnjih poslova Aleksandar Vulin, ministar zdravlja Zlatibor Lončar i direktor Bezbjednosno informativne agencije Bratislav Gašić.\nCilj uvođenja kovid propusnica je, piše u saopštenju, isključivo zaštita zdravlja svih stanovnika Srbije, a nikako novčano kažnjavanje građana.\nStoga se Vlada Srbije nada da će se i tokom dva dana vikenda građani i privrednici ponašati odgovorno, s obzirom na to da odluka o kontroli kovid propusnica i novčanom kažnjavanju neće biti dalje odlagana.\nInače, na današnjoj sjednici Vlade, u konsultaciji sa Kriznim štabom za zaštitu zdravlja stanovništva od virusa korona, donijeta je odluka da će kovid propusnica biti validna i u slučaju posjedovanja na Digitalnom zelenom sertifikatu i pozitivnog testa na antitjela /IgG/, ne starijeg od tri mjeseca.\nTest mora biti urađen u laboratoriji u javnoj svojini koji dokazuje dovoljno visok stepen zaštite u slučaju preležanog kovida.\nKovid propusnice je nešto što se već dugo primjenjuje širom svijeta u ugostiteljskim objektima. Ta mjera, kao i vjerovatno mnoge ostale, biće ukinute onog momenta kada stepen vakcinacije stanovništva dostigne zadovoljavajući nivo.\n"To će, sudeći po iskustvu ostalih zemalja, biti osnov za postepeno vraćanje u život kakav pamtimo pre 2020. godine", navodi se u saopštenju Vlade Srbije.\nU Srbiji su dostupne četiri vrste vakcina – kineska "sinofarm", ruska "sputnjik ve", kao i vakcine "Fajzer" i "astra zeneka".\nVakcinacija je moguća na svim vakcinalnim punktovima i domovima zdravlja svakoga dana, uključujući i dane vikenda.\nTribina u Beogradu: Vraćanje nadležnosti Srpskoj jedini put za budućnost u BiH\n07. 12. 2021 12:17\n07. 12. 2021 12:05\nTiodorović:Kinezi prave vakcinu otpornu na sve sojeve korone\n07. 12. 2021 11:23\nZastave Albanije i “OVK” u sjevernoj Kosovskoj Mitrovici\n06. 12. 2021 21:53\nSmederevo: Ubio nevjenčanu ženu nožem, pa pobjegao sa djetetom\n06. 12. 2021 15:53\nSrbija: Novozaraženih 1.565, preminulo 38 pacijenata\n06. 12. 2021 15:22\nKusturica: Mokra Gora zaslužila nagradu\n06. 12. 2021 14:38\nSrbija spremna na novi iskorak u procesu digitalizacije\nNovom Sadu nagrada za najuspješnije prestonice kulture\nOd danas radi Nacionalna platforma za vještačku inteligenciju\n06. 12. 2021 11:33\nVulin:Da li je najniža cijena gasa maligni uticaj Rusije\n06. 12. 2021 11:11\nDesetogodišnjak iz Beograda svjetski prvak u mentalnoj aritmetici\n06. 12. 2021 09:13\nPronađeno unakaženo tijelo kod Zlatibora\nBorislav Kamenov, imunolog: Omikron je drugačiji, ali ne znači da je patogeniji\nSrbija: Zaražene još 1.244 osobe, preminula 41


Prva pametna učionica ruskog jezika u Banjaluci\n03/12/2019 | 14:38 ⇒ 17:39 | Izvor: SRNA\nU Banjaluci je danas otvorena prva pametna učionica ruskog jezika, projekat koji realizuje organizacija "Ruska humanitarna misija" u saradnji sa Udruženjem građana "Kolibri" i istoimenim privatnim vrtićem.\nPrvi sekretar Ambasade Ruske Federacije u BiH Anton Sokolov rekao je Srni da je otvaranje prve pametne učionice ruskog jezika u Banjaluci sjajan primjer investicije u budućnost.\n- Zahvaljujemo "Ruskoj humanitarnoj misiji" koja nam pomaže da se ruski jezik vrati na ovo područje, da bude prisutan i da djeca od najmlađeg uzrasta već iz vrtića počinju učiti ruski jezik i rusku kulturu. Oni će postati nosioci našeg simbola jedinstva i nosioci prijateljstva između naših naroda - istakao je Sokolov.\nGeneralni direktor "Ruske humanitarne misije" Aleksej Polkovnikov rekao je da je ova organizacija u vrtiću "Kolibri" obezbijedila djelimičnu adaptaciju prostora i bogatu biblioteku sa savremenom opremom za izučavanje ruskog jezika.\n- Učinili smo sve da djeca koja pohađaju ovaj vrtić, njih oko 40 zajedno sa sedmoro djece u dnevnom boravku imaju sve uslove i literaturu i opremu kako bi im, prije svega boravak bio prijatan i da bi imali uslove za učenje ruskog jezika - naveo je Polkovnikov.\nIzjavio je da je projekat pametne učionice za djecu predškolskog uzrasta već realizovan u Vojvodini, gdje je rekonstruisan i vrtić.\n- Da bismo uspjeli da napravimo put učenja jezika, treba da počnemo baš iz dječijih vrtića i da jasan logičan slijed bude vrtić, osnovna škola, srednja škola i dalje fakulteti - dodao je Polkovnikov.\nOn je rekao da je rad koji predstoji "Ruskoj humanitarnoj misiji" mukotrpan, ali da će uz pomoć Ambasade Ruske Federacije u BiH i predstavništva "Ruske humanitarne misije" u Srbiji uspjeti da idu zacrtanim putem.\nPolkovnikov je rekao da "Ruska humanitarna misija" nije predstavljena samo u Republici Srpskoj i Srbiji, te u regionu, već i širom svijeta, te da radi i u centralnoj Aziji, na Bliskom istoku i u Africi.\n- Iskreno ćemo se truditi i nadam se da ćemo produžiti našu djelatnost u ovoj oblasti i u Banjaluci i u Republici Srpskoj - rekao je Polkovnikov.\nNaveo da projekat pametne učionice ruskog jezika nije početak djelovanja "Ruska humanitarne misije" u Srpskoj, ističući da je prošle godine u Domu zdravlja u Bileći realizovan projekat solarne elektrane.\n- Imamo planove za Republiku Srpsku i sami se razvijamo kao organizacija i nadamo se da projekat pametne učionice ruskog jezika nije posljednji ovdje - dodao je Polkovnikov.\nOn je istakao da je "Ruska humanitarna misija" osnovana sa ciljem pomoći u teškim i kriznim situacijama poslije vojnih konflikata, te da zajedno sa projektima i programima u oblasti medicine i povećanja kvaliteta života ova organizacija ima i određene obrazovne programe.\nPredsjednik Udruženja građana "Kolibri" Dijana Grčić, koja je i direktorka vrtića Kolibri, istakla je da otvaranje učionice u ovoj predškolskoj ustanovi ima veliki značaj za promovisanje i izučavanje ruskog jezika među najmlađima.\n- Aktivnosti koje će biti realizovane kroz projekat pametne učionice u vrtiću Kolibri pomoći će mališanima da uče i zavole ruski jezik u radu sa volonterom iz Ruske Federacije - rekla je Grčićeva.\nOna je istakla da je cilj promovisanje ruskog jezika i upoznavanje tradicije i kulture ruskog naroda.\nGrčićeva je zahvalila Ambasadi Ruske Federacije u Sarajevu i "Ruskoj humanitarnoj misiji" što su omogućili sve uslove za rad i učenje, te izrazila nadu da će rezultati koje mališani postignu u učionici biti valjani i da će značiti i produženje saradnje.\nNavela je da se jedan vrtić iz Sankt Peterburga javio da bude bratski vrtić, ističući da će biti uspostavljene i takve veze.\nMališani vrtića Kolibri su u okviru svečanosti otvaranja pametne učionice pripremili prigodan program recitacija na ruskom jeziku i igrokaz ruske narodne priče "Deda i repa".\nPrva pametna učionica ruskog jezika nalazi se u Privatnoj predškolskoj ustanovi "Kolibri" u Ulici Duška Koščice u naselju Kočićev vijenac.


Telefonom razgovarali kiparski predsednik Nikos Anastasiades i grčki premijer Kyriakos Mitsotakis\nVlada Republike Kipar ima nameru da dadne svoj doprinos, bilo u okviru FRONTEX-a, bilo bilateralno, u rešavanju izazova s kojima se Grčka suočava, rekao je predsednik Republike Kipar Nicos Anastasiades grčkom premijeru Kyriakosu Mitsotakisu, izjavio je danas zamenik portparola kiparske Vlade, Panagiotis Sedonas.\nU izjavi novinarima u Predsedničkoj palati Sentontas je rekao da je „predsednik Republike imao dug telefonski razgovor sa grčkim premijerom Kyriakosom Mitsotakisom, tokom kojeg ga je grčki premijer obavestio o organizovanim naporima Turske da kanališe imigranate u Grčku, u pokušaju da ucenjuju Evropsku uniju.\nPredsjednik Republike Kipar preneo je premijeru Grčke nameru Vlade da doprinese, bilo u okviru FRONTEX-a ili bilateralno, u rešavanju izazova s kojima je Grčka suočena, a koji su ujedno i evropski izazovi.\nPremijer je izrazio srdačnu zahvalnost predsedniku Republike, ističući da ne može zanemariti činjenicu da se i Kipar suočava sa sličnim izazovima što je rezultat turske politike.\nU vezi sa sednicama evropskih saveta za spoljne i unutrašnje poslove, predsednik Anastasiades i grčki premijer dogovorili su se da ostanu u stalnom kontaktu “./ ibna


BACANJE PRAŠINE U OČI: Koje liste su najzastupljenije na naslovnicama - Radio Košava\nBACANJE PRAŠINE U OČI: Koje liste su najzastupljenije na naslovnicama\nIzborna lista "Aleksandar Vučić – Zato što volimo Beograd!" bila je ubedljivo najzastupljenija na naslovnim stranicama dnevnih listova u prve četiri nedelje kampanje, a njeni kandidati i lider naprednjaka bili su gotovo 90 odsto slučajeva prikazani u pozitivnom kontekstu, pokazuje analiza "Transparentnosti Srbija".\nAleksandar Vučić, Siniša Mali, Goran Vesić i drugi kandidati sa liste (ukupno 13), kao i "SNS", imali su 171 pojavljivanje na naslovnim stranicama devet dnevnih listova koji izlaze u Beogradu.\nOd toga 149 u pozitivnom kotekstu (87 odsto), sedam u neutralnom (4 odsto) i 15 u negativnom (9 procenata), i to svih 15 u listu "Danas".\nPrema istraživanju, drugi po broju pojavljivanja su Dragan Đilas, Vuk Jeremić i Saša Janković, sa ukupno 68, uglavnom u negativnom kontekstu.\nOd 68 naslovnica na kojima su bili, u pozitivnom svetlu su Đilas, Jeremić i Janković predstavljeni u 24 slučaja, u neutralnom u šest, a u negativnom 38 puta.\n"Gotovo sva negativna (37 od 38) su u tabloidima", navodi "Transparentnost".\n"Da oslobodimo Beograd" ima 24 pojavljivanja na naslovnim stranama i to 17 pozitivnih, pet neutralnih i dva negativna dok lista Ivice Dačića ima 23 pojavljivanja - 17 pozitivnih i šest neutralnih.\nLista "Dosta je bilo i Dveri" bila je na naslovnim stranama 20 puta i to 13 puta u pozitivnom kontekstu, dva u neutralnom i pet u negativnom dok je lista Aleksandra Šapića na naslovnim stranama dnevnih listova izašla 16 puta od čega četiri puta u pozitivnom kontekstu, pet u netralnom sedam u negativnom.\n"List "Danas" imao je najraznovrsniju ponudu u ove četiri nedelje - predstavljeni su imenom ili slikom predstavnici 13 lista (od toga dve koje još nisu podnete - Luka Maksimović i LDP).\n'Najekskluzivnija' je naslovna stranica 24 sata - pojavljuju se samo Aleksandar Vučić i kandidati sa njegove liste (46 puta, od toga 45 u pozitivnom kontekstu, jednom u neutralnom) i Aleksandar Antić jednom, u pozitivnom", navodi "Transparentnost" u svojoj analizi.\nPosmatrane su naslovne stranice listova "24 sata", "Alo", "Blic", "Danas", "Informer", "Kurir", "Novosti", "Politika" i "Srpski telegraf" u periodu (15. januar - 11. februar).


(NE)SNALAŽENJE NEPROFITNIH ORGANIZACIJA U KONKURISANJU ZA SREDSTVA IZ BUDŽETA BRČKO DISTRIKTA - Antikorupcija\n(NE)SNALAŽENJE NEPROFITNIH ORGANIZACIJA U KONKURISANJU ZA SREDSTVA IZ BUDŽETA BRČKO DISTRIKTA\nJuče (6.9.) je trebao biti završen konkurs, ali je on izmjenom Javnog poziva produžen do idućeg ponedjeljka 13. septembra.\nDa se neprofitne organizacije u Brčko distriktu još uvijek ne snalaze u konkurisanju za sredstva iz budžeta Distrikta pokazalo se i tokom prethodnog javnog poziva, kada je njihov mali odziv na konkurs naišao na čuđenje lokalne administracije. A isti je trend nastavljen i na aktuelnom Javnom pozivu za finansiranje i sufinasiranje programa projekata od javnog interesa, koji se odnose na amaterski sport, kulturu i turizam i oblasti iz privrede, kod Odjeljenja za privredni razvoj, sport i kulturu.\nNaime, juče (6.9.) je trebao biti završen konkurs, ali je on izmjenom Javnog poziva produžen do idućeg ponedjeljka 13. septembra. Zvanično nije naveden razlog produžetka, ali je prema izvorima portala Antikorupcija.info to uslijedilo nakon traženja dijela neprofitnih organizacija, sa obrazloženjem da im je prekratko vrijeme da pribave svu potrebnu dokumentaciju i ispune uslove za prijavu na konkurs.\nInače, po ovom javnom pozivu neprofitne organizacije konkurišu na ukupno 1.995.400 KM, od kojih je za amaterski sport namjenjeno 1.295.400 KM, za oblast kultura i umjetnost 600.000 KM i za oblast turizma 100.000 KM.\nNakon zatvaranja konkursa, po novim rokovima, na internet stranici Vlade planirani datum objave odluke o finansiranju je najkasnije do 27. septembra, a planirani datum zaključivanja ugovora je najkasnije do 11. oktobra 2021. godine.\nInače, Skupština Brčko Distrikta je budžet za 2021.godinu usvojila poslednjeg dana roka za donošenje budžeta za tekuću godinu 31. marta na iznos od 238.227.961 KM, a on je prvog julskog dana rebalansom već uvećan za 15.635.143 KM i sada iznosi 253.863.104 KM.\nPrema budžetskom planu za neprofitne organizacije, u Odjeljenju za stručne i administrativne poslove, Pododjeljenje za podršku MZ, NVO i UG planirano je u ovoj godini 1.337.362 KM, za Odjeljenje za privredni razvoj, sport i kulturu, Pododjeljenje za privredni razvoj 90.500 KM, a Pododjeljenje za turizam, kulturu i sport na raspolaganju ima 2.,022.400 KM. Odjeljenje za zdravstvo i ostale usluge u Pododjeljenju za socijalnu zaštitu planiralo je za neprofitne organizacije 90.000 KM, Odjeljenje za evropske integracije i međunarodnu saradnju je planiralo 100.000 KM donacija neprofitnim organizacijama a u Odjeljenju za javnu sigurnost je Pododjeljenje za zaštitu i spašavanje planiralo 560.000 KM.\nBudžetski troškovi razvrstani u grupu Transferi, subvencije i donacije predviđaju donacije vjerskim zajednicama u visini od 859.500 KM, a u stavci Tekuće donacije neprofitnim organizacijama planirana je po 150.000 KM koje će dodjeliti Skupština Brčko distrikta i Kancelarija gradonačelnika.\nJavni poziv, kao i Izmjena Javnog poziva su dostupni na web stranici Odjeljenja za privredni razvoj, sport i kulturu Vlade Brčko distrikta:\nOznakeBrčko Distrikt Finansiranje neprofitnih organizacija\nOdgođen nastavak glavnog pretresa u predmetu Dragičević (VIDEO)\nProtest zaposlenih u institucijama BiH: Ugrožena nam je egzistencija (VIDEO)


Mitrović: PDD najveći protivnik ulaska naprednjaka u bujanovačku vlast | VRANJENEWS\nMitrović: PDD najveći protivnik ulaska naprednjaka u bujanovačku vlast\n16.10.2020 22:56 » 23:12\nVranje - Predsednik bujanovačkog odbora SNS Nenad Mitrović izjavio je u petak za portal Bujanovačke da se i dalje "ne dešava ništa" u vezi sa ulaskom te stranke u vlast.\n- Partija za demokratsko delovanje (PDD) najveći je protivnik toga.\nPrema mojim saznanjima oni opstruiraju naš ulazak u lokalnu vlast - rekao je narodni poslanik i lider bujanovačkog SNS-a.\nMitrović nije precizirao na osnovu čega to tvrdi, ali je ponovio "da se radi o njegovim pouzdanim saznanjima".\n- Insistiram na tome da je PDD protivnik ulaska Srba u vlast, dakle ne samo SNS-a - rekao jelokalni naprednjački lider.\nPredsednik opštine Nagip Arifi izjavio je ranije da ulazak SNS u vlast "zavisi od formiranja vlade Srbije".\nArifijeva Demokratska partija i SNS osvojile su najviše mandata na izborima - po 10.\nMeđutim, lokalnu vladajuću koaliciju formirale su četiri albanske stranke.\nKoalicija oko SNS-a i ona oko SPS-a od tada bojkotuju lokalni parlament.\nŠaip Kamberi (levo) sa najbližim saradnicima iz PDD. Foto Vranje News\nKAMBERI (PDD): SNS TAJNO PREGOVARA SA NAŠIM PARTNERIMA\nJedno od načela sporazuma o formiranju nove vlasti u Bujanovcu nakon izbora jeste uključivanje srpskih stranaka u skladu sa poštovanjem principa multietničnosti za koji se PDD zalaže, izjavio je lider te stranke i narodni poslanik u Skupštini Srbije Šaip Kamberi.\n- Taj princip treba da bude univerzalan, što znači da bi po istom principu Albanci trebalo da dobiju radna mesta u državnim institucijama - naglasio je Kamberi.\nPo tom pitanju, situacija oko integracije Albanaca u državne institucije je "katastrofalna", dodao je on.\n- Zato oni koji rukovode tim institucijama imaju najmanje prava da govore o nečijem žrtvovanju. Potpisivanje tog principa u sporazumu o formiranju nove vlasti u Bujanovcu nije nametnuto nijednom partneru, tako da o ovoj optužbi poslanika Mitrovića treba da se oglase svi koalicioni partneri. Ovakve optužbe, imaju za cilj da eventualno "zaplaše" naše koalicione partnere ne bi li preduzeli krajnji korak, a to je isključenja PDD-a iz koalicije - smatra Kamberi.\nU PDD-u su, dodao je on, "svesni postojanja tajnih razgovora i dogovora poslanika Mitrovića i drugih čelnika SNS-a sa nekim koalicionim partnerima PDD".\n- Mitrovićeva izjava samo je posledica postojanja takvih razgovora i dogovora koji se odvijaju iza kulisa.\nMi ćemo do kraja ostati dosledni sporazumu albanskih stranaka koji je postignut u Tirani - kazao je Kamberi.\nOpštinska vlast u Bujanovcu je formirana na osnovu koalicionog sporazuma Demokratske partije (DP), Partije za demokratsko delovanje (PDD), Pokreta za demokratski progres (PDP) i Alternative za promene u Bujanovcu (APN).


Četiri godine rada USAID-ovog Projekta za razvoj konkurentnosti - Biznis i Finansije\nHome\tVestiBiznis & Finansije\tČetiri godine rada USAID-ovog Projekta za razvoj konkurentnosti\nČetiri godine rada USAID-ovog Projekta za razvoj konkurentnosti\nby bifadmin 30. avgusta 2011.\nUSAID Projekat vredan 14.7 miliona dolara pokrenut je u oktobru 2007. kako bi promovisao ekonomski rast kroz značajno unapređenje konkurentnosti malih i srednjih preduzeća u vodećim sektorima radi povećanja prodaje, izvoza, investicija i radnih mesta, a sada se privodi kraju.\nProjekat je unapredio konkurentnost ovih sektora kroz podršku u marketingu i prodaji, kao i kroz reformu pravne regulative, unapređenje radne snage i PR i komunikacije. Projekat je omogućio prodaju, izvoz i nove investicije u ovim sektorima u vrednosti od preko 250 miliona dolara.\nKako bi osigurali održivost ovih inicijativa, USAID Projekat za razvoj konkurentnosti podržao je programe sertifikacije u ciljanim sektorima. Rezultat ovih napora je više od 500 obučenih i sertifikovanih polaznika obuke iz projektnog menadžmenta, sigurnosti informacija i LEED obuke za zelenu gradnju. Pored toga, više od 1000 predstavnika malih i srednjih preduzeća prisustvovalo je obukama iz marketinga, učestvovanja na sajmovima, međunarodnim standardizacijama i mnogim drugim treninzima i radionicama.\nProjekat je takođe radio na razvoju organizacija u okviru ovih industrija kako bi se uspesi nastavili u budućnosti. Ove organizacije, kao i organizacije čije je osnivanje pomogao Projekat, kao što su Srpska filmska asocijacija, Udruženje inženjera konsultanata Srbije (ACES) i Srpsko udruženje za energiju vetra (SEWEA), biće posebno istaknute na događaju. Takođe će se predstaviti i organizacije koje su uz pomoć Projekta ostvarile značajne uspehe, a to su Kongresni biro Srbije i Međunarodni akademski centar (IAC).\nVip otvorio ekološku baznu stanicu koja samostalno proizvodi energiju za rad


Press: Danijel Glišić\nOd danas, 13. aprila, Banjalučani će moći da koriste "BL Bike", odnosno sistem automatskog iznajmljivanja bicikala.\n"Bicikle ćemo staviti u funkciji kako bi svi oni kojima je to neophodno mogli da ga koriste umjesto putničkog automobila ili pješačenja", kazali su u Odjeljenju za saobraćaj i puteve.\n"Apelujemo na korisnike da koriste propisane mjere zaštite, a radnici odjeljenja će vršiti redovnu dezinfekciju bicikala, terminala i opreme", poručili su iz resornog odjeljenja.\nLokacije se nalaze u centru grada – Ulica kralja Petra I Karađorđevića (preko puta zgrade Gradske uprave), kod vodenog parka Akvana, u Ulici Majke Jugovića kod Studentskog centra „Nikola Tesla", u Parku „Mladen Stojanović" i u Obilićevu na raskrsnici Cara Lazara i Istočnog tranzita.\nViše u ovoj kategoriji: « I u teškim vremenima gradovi uz trku\tBeograd - Banjaluka starta početkom 9.mjeseca po UCI kalendaru »


Beta 5. avgusta 2020. 12:30\nŽene koje su silovane u ratu i deca koja su rodjena nakon silovanja nalaze se na margini društva, stigmatizovani i obespravljeni, piše danas Vojvodjanski istraživačko-analitički centar (VOICE).\nSanja Pavlović iz Autonomnog ženskog centra kazala je da se tema seksualnog nasilja u ratu u javnom diskursu u Srbiji posmatra gotovo isključivo iz nacionalističkog ključa, te da je tu žena kao žrtva sama po sebi nevažna.\n„Ono što je važno je šira slika u kojoj se ili radi o teoriji zavere protiv Srbije, kada je reč o silovanju žena nesrpske nacionalnosti ili o velikoj srpskoj patnji, kada je reč o silovanju Srpkinja. Čak ni kada je reč o ženama srpske nacionalnosti, ova briga za preživele nije autentična, njihova bol nije priznata po sebi, već je priznat ‘bol Srbije’, koja ništa nije uradila kako bi tim ženama makar pokušala da pruži šansu za dostojanstveno priznavanje patnje i neki vid reparacije“, rekla je Sanja Pavlović za VOICE.\nZakonom o pravima boraca, vojnih invalida, civilnih invalida rata i članova njihovih porodica, koji je u martu donet u Skupštini Srbije, nisu obuhvaćene one žrtve ratova koje su imale fizičko oštećenje manje od 50 odsto.\nTo znači da su isključeni svi nad kojima je u toku oružanih sukoba vršeno nasilje koje nije izazvalo vidljive fizičke posledice, što je zajedničko svim žrtvama seksualnog nasilja, piše VOICE.\nSanja Pavlović kaže da se u Srbiji ne može očekivati priznanje patnji silovanih žena, dokle god vlast ne počne otvoreno da govori o zločinima počinjenim od srpskih snaga, uključujući i silovanje žena u BiH, Hrvatskoj i na Kosovu.\n„Nije dovoljno da država prizna odgovornost za zločine koje je počinila, jednako kao što nije dovoljno da deklarativno staje na stranu žena srpskih imena koje su preživele seksualne zločine. I na jednom i na drugom polju nužna je izgradnja poverenja u institucije, priznavanje odgovornosti, javno priznavanje patnje žena, svih žena, kao subjekata po sebi, a ne kao nacionalističkih piona“, kazala je Sanja Pavlović.\nPsihoterapeutkinja Marijana Senjak kazala je da deca rodjena iz ratnih silovanja niti u jednoj nacionalnoj politici, niti u jednom zakonodavstvu, niti u jednoj od zemalja regije nisu prepoznata kao žrtve rata koje mogu ostvariti svoja prava.\n„Ove žene i devojke i njihova deca rodjena kao posledica seksualnog nasilja u ratu susreću se sa štetom i trajnim rizicima, uključujući ekonomsku i društvenu marginalizaciju, fizičke i psihičke ozlede, diskriminaciju i nedostatak pristupa obeštećenjima. Nacionalna zakonodavstva Hrvatske, Bosne i Hercegovine i Srbije treba da prepoznaju jednaka prava svih osoba pogodjenih seksualnim nasiljem u sukobu uključujući žene, devojke i muškarce, kao i decu rodjenu iz seksualnog nasilja u ratu, u skladu sa obavezama iz medjunarodnih konvencija“, kazala je Marijana Senjak.\nDodala je da upravo neproradjenost traume neposredno nakon što se desila doprinosi transgeneracijskom prenosu trauma, tako da ono što predstavlja trauma jedne žene može značiti traumu nekoliko generacija posle nje.\nDirektorka organizacije „Medica Zenica“ i dobitnica nagrade „Žena sveta“ Sabiha Husić kazala je da, iz straha od društvene stigme, većina žrtava seksualnog nasilja u ratu ne razotkriva i ne prijavljuje ovu vrstu nasilja pa se pretpostavlja da za svaki prijavljeni slučaj silovanja u sukobima, 10 do 20 slučajeva ostaje neprijavljeno.\n„Često slušam priče žena kako čuvaju svoju tajnu, da deca ne saznaju šta su preživele pa to objašnjavanu ‘Ako je muško, bojim se da sutra slično drugoj ženi ne uradi, a ako je žensko dete strah me da i ona može slično doživeti’. Takodje je primetno da su partneri-muževi ostavljali žene, devojke nakon što bi saznali da su preživele ratno silovanje i seksualno nasilje“, navela je Sabiha Husić.\nMUP uhapsio jednog, traga za drugim izvršiocem pucnjave u BG


Nikolić: Imamo priliku za istorijski rezultat : Nadlanu.com\nNikolić: Imamo priliku za istorijski rezultat\n"Jedva čekamo početak i sa puno motiva ćemo istrčati na teren stadiona ‘Karađorđe’, kao i za sedam dana na revanšu u Tiraspolju", rekao je Nikolić na konferenciji za novinare u Sportskom centru “Vujadin Boškov” u Veterniku, uoči sutrašnje prve utakmice sa Šerifom.\nNapominjući da Vojvodina, posle dugo godina, ima lepu priliku da "obezbedi istorijski plasman" u grupnu fazu Lige Evrope, on je naglasio da sad, kada se stiglo na korak do tog velikog uspeha, svi u klubu moraju dati maksimum kako ne bi propustili priliku, koja se retko ukazuje.\nNikolić je istakao da je, nakon prethodnih uspeha Vojvodine na međunarodnoj sceni, samopouzdanje na visokom nivou, ali je istovremeno upozorio da značaj ovih utakmica igrače ne sme da preoptereti nego da bude "motiv više i da svi zajedno izvučemo sve iz sebe" u ovom dvomeču.\n"Nemam dilemu da će fudbaleri Vojvodine pružiti dobre partije u utakmicama sa Šerifom, a da li će plasman biti ostvaren to se nikad ne može znati unapred", rekao je on i dodao da uvek postoji određena doza sportske sreće "koja mora da se zasluži".\nNikolić je rekao da uoči prvog susreta sa višestrukim prvakom Moldavije i ekipom koja u poslednje vreme postiže zapažene rezultate i na evro-sceni, ima neke dileme oko sastava svog tima ali ih je, kako je dodao, na neki način već razrešio u svojoj glavi.\nTrener Vojvodine napomenuo je da se od ponedeljka intenzivno pripremaju za prvi meč sa Šerifom, da su dobro upoznali igru protivnika u čijem prvom timu su svi stranci, a okosnicu čine Brazilci predvođeni bivšim fudbalerom Crvene zvezde Mendešom Kaduom.\n"Šerif je ekipa koja se veoma dobro brani, ali su opasni u kontranapadima, tako da moramo da budemo strpljivi, oprezni i da kontrolišemo igru iza svojih leđa, a istovremeno da budemo motivisani i napadamo sa svih strana", naglasio je Nikolić.\nPrvi meč baraža za Ligu Evrope Vojvodina - Šerif igra se u sutra od 20.30 na novosadskom stadionu Karađorđe.


Latinska amerika: Grade oblakodere, ne haju za krizu\nAutomati za novac u Santjagu, prestonici Čilea, brzo se prazne, ali ne zbog toga što bankama ponestaje gotovine, već zato što Čileanci troše pezose munjevitom brzinom, piše Gardijan.\nKao dodatne ilustracije za ekonomski procvat država Latinske Amerike, britanski list navodi situaciju u Bogoti, prestonici Kolumbije, gde „niču“ oblakoderi, zatim Meksiku, novom „miljeniku“ inostranih investitora, te Brazilu, koji je ove godine „preoteo“ Velikoj Britaniji šestu poziciju na listi ekonomski najrazvijenijih zemalja sveta.\n- Ekonomska atmosfera u latinoameričkim državama u suprotnosti je sa stanjem u Evropskoj uniji, koja se suočava s finansijiskom krizom i drakonskim merama štednje i koja ponovo tone u recesiju - ukazuje Gardijan i citira izjavu finansijske zvaničnice Čilea, Rozane Koste.\nPrema njenim rečima, očekuje se da će vrednost bruto domaćeg proizvoda (BDP) ove godine biti uvećana za 4,5 odsto, a vlada planira da upotrebi sredstva iz stabilizacionog fonda čija se vrednost procenjuje na oko 14 milijardi dolara kako bi stimulisala ekonomiju kroz javne radove, ili „ubrizgavanjem gotovine“ u pojedine projekte.\nProcenjuje se, takođe, da će zahvaljujući vosokim cenama nafte privredni rast Venecuele premašiti pet odsto, dok će u celini gledano ekonomija latinoameričkih zemalja doživeti rast od gotovo četiri odsto, što je izuzetan rezultat u poređenju sa zemljama južne Evrope. Finansijski stručnjaci prognoziraju da će od zemlja Starog kontinenta - Portugal, Španija i Italija - biti najviše pogođene krizom.\nEvropska unija je nedavno objavila procene da će vrednost BDP-a evrozone u poslednjem kvartalu ove godine biti smanjena za 0,2 odsto.\n- Razlike su upečatljive. Dok Španija preklinje da joj se odobri spasilački paket, Huan Karlos Ečeveri, finansijski ministar bivše španske kolonije -Kolumbije, hvali se da njegovoj vladi ove godine novi prihodi i nisu potrebni. U Kolumbiji se pojavljuju i novi simboli bogatstva, uključujući izgradnju najvećeg oblakodera, koji će imati 66 spratova i gde će biti smešteni šoping-molovi, kancelarije i stanovi - navodi Gardijan.\nŠpanski biznismen Venerando Lamelas, nadležan za taj projekat, rekao je za lokalni list da se ponaša u skladu sa diktatom vremena.\n- Evropsko tržište nije u zavidnom položaju. S druge strane, Latinska Amerika postala je veoma značajna, a najbolje tržište u tom delu sveta je Kolumbija - izjavio je Lamelas. Njegov primer slede i drugi Evropljani koji svoju šansu počinju da traže s druge strane Atlantika.


Otvara se noćna staza na Kopaoniku\nOtvara se noćna staza na Kopaoniku: Skijališta Srbije i Sky Music organizuju koncert Lexinton benda u petak, 14. decembra 2018. godine, od 14.30 časova na novom konceptu zabave “Zbrda zdola” u Dolini sportova u ski centru Kopaonik. Za zagrevanje i uvod u odličnu atmosferu biće zadužen DJ već od 13.30 časova.\nTokom drugog Ski openiga od 13. do 16. decembra 2018. godine JP “Skijališta Srbije” odobravaju popust od 30% na cenu ski karata. U ski centru Kopaonik trenutno radi 6 staza i 5 žičara, a za petak je u planu puštanje u rad još jedne staze na Krstu, kao i žičare Mali Karaman sa pratećim stazama 8 i 8a. U pripremi su i staza crvena Duboka i vezna staza ka Dubokoj 2, te ako vremenski uslovi dozvole, očekuje se i njihovo puštanje u rad.


Delegacija Islamske zajednice u BiH posjetila Bosna Sema institucije i BURCH univerzitet - International Burch University\nDelegacija Islamske zajednice u BiH posjetila Bosna Sema institucije i BURCH univerzitet\nOvo je bila prva zvanična posjeta delegacije Islamske Zajednice u Bosni i Hercegovini od početka inicijative Bosna Sema institucija izražene kroz Pismo namjere za početak pregovora o prenosu vlasništva.\nZajednička je ocjena svih učesnika ovog sastanka da proces transfera teče zadovoljavajućim tempom i efikasnošću te da on, ni u kojem slučaju ne treba utjecati na redovne aktivnosti i procese koji se normalno odvijaju.\nDirektor Čolić je istakao da je impresioniran onim što je vidio i da treba uložiti sve napore kako bi se održao dostignuti nivo obrazovanja.\nRektor BURCH univerziteta Prof. Dr. Teoman Duman delegaciju je informisao o broju angažovanih naučnih radnika na Univerzitetu, kao i o broju studenata i njihovom nacionalnom sastavu.\nDelegacija je zatim obišla istraživačko-obrazovne kapacitete BURCH univerziteta i uvjerili se u kvalitet kako istraživačko-nastavnog osoblja tako i opremljenosti kabineta i laboratorija. Gosti su izrazili zadovoljstvo prezentiranim potencijalima Univerziteta i nivoom međunarodne razmjene i saradnje sa naučnim institucijama kako u Evropi tako i u SAD.\nInformacije o daljim koracima u procesu pregovora oko transfera vlasničkih prava na fondaciju koja je u procesu formiranja biće blagovremeno obznanjene široj javnosti.


Hronika - datum: 2020-03-24 SEKRETAR VRHOVNOG TUŽILAŠTVA PONOVO PONUDIO JEMSTVO VIŠEM SUDU\nNenad Vujošević Vujošević ponudio stan i 5000 eura u zamjenu za slobodu Kako nezvanično saznajemo, postupajući tužilac je dao saglasnost da se Vujošević uz ponuđene uslove pusti iz pritvora, a šta će odlučiti vanraspravno vijeće Višeg suda, biće poznato narednih dana\nBivši sekretar Vrhovnog državnog tužilaštva Nenad Vujošević, koji je uhapšen zbog sumnje da je bio član kriminalne grupe vlasnika Atlas grupe Duška Kneževića, i treći put je ponudio jemstvo Višem sudu u Podgorici kako bi mu bio ukinut pritvor i kako bi mu bilo omogućeno da se u daljem toku postupka brani sa slobode, potvrdio je za „Dan“ jedan od njegovih branilaca Borivoje Borović. Ovaj put, Vujošević je u zamjenu za slobodu ponudio stan i 5000 eura.\nKako nezvanično saznajemo, postupajući tužilac je dao saglasnost da se Vujošević uz ponuđene uslove pusti iz pritvora, a šta će odlučiti vanraspravno vijeće Višeg suda u Podgorici biće poznato narednih dana.\nVujoševićevi advokati su uložili žalbu na tu odluku, a advokat Borivoje Borović je u izjavi za „Dan“ najavio da će predložiti da njegov branjenik na ime jemstva založi stan u vlasništvu njegovog rođaka, ali je Viši sud i to odbio.\nVujošević je uhapšen zbog sumnje da je pokušao da utiče na specijalne tužioce u istragama koje se vode protiv Kneževića i članova njegove kriminalne organizacije. Vlasnik Atlas grupe Duško Knežević je ranije objavio niz audio-snimaka telefonskih razgovora u kojima Vujošević priznaje da je u njegovo ime pregovarao sa VDT-om Ivicom Stankovićem i ostalim tužiocima. Na snimcima tih razgovora se, između ostalog, čuje kako Vujošević potvrđuje da je novac koji mu je davao Knežević nosio vrhovnom državnom tužiocu Ivici Stankoviću da bi olakšao položaj vlasnika Atlas grupe i njegovih saradnika u postupcima koji se protiv njih vode pred Specijalnim državnim tužilaštvom.\nIako je u javnosti bilo spekulacija da se na Vujoševića vrši pritisak da pregovara sa SDT-om o dobijanju statusa svjedoka saradnika, on to nije učinio. Čak je bilo zakazano i njegovo dodatno saslušanje, na kojem je, navodno, trebalo da dopuni istragu, ali se to nije dogodilo. On je priveden kada je ponudio jemstvo.\n– U toku 2014. godine, okrivljeni Pavićević, Vilotijević i Stanković, a u decembru 2016. godine Vujošević, postali su članovi kriminalne organizacije koju je na teritoriji Crne Gore i Kipra u drugoj polovini 2010. godine organizovao Duško Knežević – navodi se u optužnici, u koju je „Dan“ imao uvid.\nâVujoševićev advokat Borivoje Borović kazao je ranije da je njegov branjenik na saslušanju negirao krivicu i tvrdio da je samo zamajavao Kneževića preko telefona.\n– Moj branjenik je revoltiran Kneževićevim ponašanjem. Po zakonima Crne Gore, snimljeni razgovori ne mogu da se koriste kao dokaz, a za njihovo objavljivanje mora da postoji saglasnost ljudi koji komuniciraju telefonom. Pošto Vujošević nije dao saglasnost, Knežević bi morao da uđe u sudnicu i da svoju saglasnost. Zato protiv mog branjenika u ovom predmetu ne postoji nijedan dokaz – kazao je advokat Borović.\nKnežević tvrdi da ima i video-snimak\nPredsjednik Atlas grupe Duško Knežević saopštio je ranije da ima snimak na kojem se vidi kako sekretar Vrhovnog državnog tužilaštva Nenad Vujošević broji novac koji mu je predao i govori mu koliko od toga ide vrhovnom državnom tužiocu Ivici Stankoviću kao mito. Taj snimak, kako tvrdi, čuva za sami kraj, to jest „za finale afere u vezi sa korupcijom u vrhu tužilaštva“.\n–Izjave sa saslušanja Vujoševića ne bih posebno komentarisao. U sudskom postupku koji počinje u Britaniji imaćemo priliku da vidimo besmislenost tih optužbi i kako se crnogorsko tužilaštvo ophodi prema dokazima o korupciji na najvišem nivou u svojoj zemlji – kazao je tada Knežević.\n”Viši sud u Podgorici ranije je odbio predlog za jemstvo u kojem je Vujošević ponudio dva stana, uz obrazloženje da se ti stanovi mogu naći među imovinom stečenom na sumnjiv način


Meč za prolaz u osminu finala, Slovačka traži svoju prvu pobedu nad Švedskom\nIzvor: MozzartSport.com, 18.Jun.2021, 11:04\nDanašnji program na Evropskom prvenstvu otvoriće od 15 časova utakmica grupe E u Sankt Peterburgu. Slovaci bi trijumfom overili plasman u eliminacionu fazu, dok bi Vikinge tri boda približila nadomak prolaza dalje\nOdolela je Švedska u Sevilji pred naletima Španije (0:0), pa sada protiv Slovačke priliku da napravi veliki korak ka plasmanu u osminu finala. Meč u Sankt Peterburgu je na programu u petak od 15 časova, a Slovacima bi eventualna pobeda osigurala eliminacionu fazu. Sve to nam najavljuje dobru utakmicu.\nU prvom kolu u grupi E smo videli dva iznenađenja. Slovačka je šokirala Poljsku, savladala je sa 2:1 pokotkom Milana Škrinijara...\nDanašnji program na Evropskom prvenstvu otvoriće od 15 časova utakmica Grupe E u Sankt Peterburgu. Slovaci bi trijumfom overili plasman u eliminacionu fazu, dok bi Vikinge tri boda približila nadomak prolaza..Odolela je Švedska u Sevilji pred naletima Španije (0:0), pa sada protiv Slovačke ima...\n19:40: Žene iz Kisača prisustvovale radionici na temu ranog otkrivanja...\n19:39: Zvanično: Pjaca na novoj pozajmici, Juventus je mnogo izgubio na...\n19:39: BEZ IČIJEG ZNANJA I PITANJA Zamenik ministra za ljudska prava i ...


U Lapljem Selu otvorena nova školska sala GracanicaOnline.info\nU Lapljem Selu otvorena nova školska sala\nPredsednik opštine Gračanica Srđan Popović, danas je u prisustvu svojih saradnika, direktora osnovne škole „Miladin Mitić“. Ljubiše Karadžića i učenika, otvorio školsku sportsku salu, površine 710 kvadratnih metara, namenjenu učenicima ove obrazovne institucije.\n„Posebno mi je drago što vidim ovoliki broj dece koja se raduju jer znamo koliko je njima ovaj vid rekreacije kroz časove fizičkog vaspitanja važan. Opština Gračanica nastavlja da radi za našu omladinu jer to je naša budućnost i pečat ostanka i opstanka na ovom prostoru“, rekaozao je Popović i učenicima i nastavnicima poželeo puno uspeha u daljem radu i školovanju.\nDirektor osnovne škole „Miladin Mitić“ u Lapljem Selu, Ljubiša Karadžić, kome je danas na upotrebu predat objekat, zahvalio je opštini Gračanica na zalaganju u realizaciji ovog veoma značajnog projekta.\nŠkolska sportska sala čiju je izgradnju finansirala opština Gračanica površine je oko 710 kvadratnih metara a završena je za svega nekoliko meseci nakon što su prethodnih godina radovi prekidani zbog problema sa izvođačima.\nCPT organizuje projekciju dokumentarca „Neprijatna istina“\nObjavljeno 7. novembra 2018. 8. novembra 2018. by Ivan MiljkovićU kategoriji DruštvoTagged sportska hala, škola u Lapljem Selu\n18. septembra 2019., 09:05


Vesti online / Vesti / Svet / "Krim nikada neće biti vraćen Ukrajini"\nEU ispunjava naredbe koje su stigle "preko mora"\n- Niko neće vratiti Krim Ukrajini. Već smo se vratili našoj istorijskoj domovini, to je naš konačan izbor, kome nije potrebna ispravka. Nijedna odluka Evopskog parlamenta to ne može da promeni - rekao je Aksionov.\nOn je naveo da EU donoseći takav dokument samo ispunjava naredbe koje su došle “preko mora“.\n* Iznenada umro jedan od glavnih Putinovih obaveštajaca\n* Ukrajina oplela po Rusiji\n- Nema potrebe obraćati pažnju na ove neadekvatne rezolucije. Stanovnici Krima su se navikli na ovakva dokumenta i nisu iznenađeni kada evropski političari uzmu crno za belo. Postaje smešno slušati sve te laži - rekao je on.\nRanije je Evropski parlament usvojio rezoluciju koja nalaže podizanje sankcija Rusiji zbog aneksije Krima. Evropski zvaničnici su ponovili da smatraju aneksiju Krima nelegalnom.


Evropski dobrovoljni penzijski fond isplatio prve penzije\n25.02.2019. / 11:03\nBANJALUKA – Protekla 2018. godina bila je prva godina poslovanja Evropskog dobrovoljnog penzijskog fonda (EPF) u punom kapacitetu, a tokom tog perioda Fondu je pristupilo više od dvadeset poslodavaca – malih, srednjih i velikih preduzeća, nekoliko neprofitnih organizacija, te individualnih članova, odnosno ukupno nekoliko hiljada članova, saopšteno je danas iz EPF.\nFondu su, između ostalih, pristupili „HI Destilacija“, NLB banka, „Meridian“, „Banjalučka pivara“, „Krajina petrol“, „Pošte Srpske“, „Triglav osiguranje“, „Autoputevi RS“, „Boksit Milići“ koji za svoje radnike uplaćuju dobrovoljno penzijsko osiguranje.\nU zadnjem kvartalu 2018. godine, bile su i prve isplate članovima fonda koji su stekli uslove za raspolaganje akumuliranim sredstvima u skladu sa zakonom. Prva isplata mjesečne premije iz fonda bila je u oktobru mjesecu, za penzionera u Tesliću.\nU Fondu navode da je prvu godinu rada u punom kapacitetu obilježilo je pozitivno poslovanje, ostvarenje investicionih ciljeva, ali i promocija dobrovoljnog penzijskog osiguranja na tržištu među poslodavcima, sindikatima i zaposlenima, ali i u široj društvenoj i naučnoj javnosti.\n„U toku 2018. godine, činili smo značajne napore da se tržište Republike Srpske upozna sa postojanjem, prednostima i načinom funkcionisanja dobrovoljnog penzijskog osiguranja. Nastojali smo da saradnju održavamo i unaprijeđujemo sa svim značajnim faktorima i institucijama Srpske, predstavnicima lokalne samouprave i sindikatima, ali i poslovnom i akademskom zajednicom. U toku prvog kvartala 2019. godine biće završene procedure pristupa za još nekoliko privrednih subjekata i nakon toga Fond će brojati više od 3.500 članova. Prošlu godinu smo završili u skladu sa planovima i očekivanjima, pa se razvojni planovi fonda za ovu godinu odnose na povećanje broja članova na oko 9.000, te na kontinuiranu promociju dobrovoljnog penzijskog sistema, s posebnim fokusom na mala i srednja preduzeća”, naglasio je direktor Društva za upravljanje Evropskim dobrovoljnim penzijskim fondom Tomaž Završnik.\nU 2018. godini formiran je i portfelj ulaganja, u skladu sa zakonskim ograničenjima i investicionom politikom. Kreirani portfelj ulaganja u toku 2018. godine za rezultat je imao ostvareni godišnji prinos od 3,78 odsto, posmatrano kroz rast vrijednosti obračunske jedinice.\n“Jedan od naših primarnih ciljeva je da svakog građanina RS upoznamo sa sistemom dobrovoljnog penzijskog osiguranja, da im objasnimo kako on funkcioniše. Prezentacije najčešće organizujemo unutar preduzeća za što veći broj zainteresovanih, kako bi svi imali priliku da postave pitanje, ali i da bez posrednika, samostalno, donesu odluku za svoje bolje sutra. Nakon prezentacija, krećemo u proceduru pristupa gdje svi zainteresovani potpisuju ugovor – najčešće posredstvom penzijskog plana koji organizuje poslodavac. Pristup Fondu preko poslodavca je najpovoljnija i najisplativija opcija i za poslodavce i za zaspolene”, istakla je izvršna direktorica Društva za upravljanje Evropskim dobrovoljnim penzijskim fondom Gordana Drobnjak.\nTagovi: isplataizborplanoviposlodavcivaznovropski dobrovoljni penzijski fond\n17.12.2021 | 16:44\nFBiH: U stotinama firmi održan štrajk upozorenja zbog poskupljenja struje


Preduzetnički duh Silikonske doline u Beogradu - LookerWeekly.com magazin\nU sredu, 14. oktobra u 18:30 časova, u maloj sali Dečjeg kulturnog centra Beograd (Takovska 8), održava se prvi događaj u organizaciji Founder Instituta u Srbiji, na kome će biti predstavljen program treninga za osnivače biznisa i preduzetnike ove organizacije koji je nastao na osnovu uspešnih poduhvata iz Silikonske doline.\nFounder Institute (www.fi.co) najveći je centar za osnivanje biznisa na svetu.\nNa prvoj uvodnoj sesiji, ovaj startap program će vam približiti direktor Instituta u Srbiji Daniel Boehi, Tatjana Kalezić i Milan Dobrota (ko-direktori), kao i gostujući mentori koji su dokazali da je moguće biti uspešan preduzetnik – Nađa Jokanović – suvlasnik Wannabe magazina, David Schoch (StartLabs) i Vladimir Nikolić pokretač sajta Limundo.\nUkoliko želite da čujete kako da pokrenete uspešan i stabilan sopstveni biznis, i ukoliko želite postanete deo uspešne mreže svetskih preduzetnika, pridružite nam se.\nUkoliko niste u mogućnosti da prisustvujete prvom događaju, a želite da vaše preduzetničke ideje ugledaju svetlost dana, možete da se prijavite na program putem linka http://fi.co/apply/belgrade.\nPočeo Beogradski manifest